Миссионерликнинг маънавиятга таҳдиди\nОпубликовано: 04.04.2016 14:23 | Автор: Алишержонова Моҳира | Печать | E-mail\nМусулмон инсон учун энг азиз неъмат – бу имондир. Аллоҳ қай бандага имон неъматини берган бўлса, ҳидоят йўлини кўрсатган бўлса, бу оламда ундан-да саодатманд киши йўқдир. Шу боис мўмин банда Аллоҳ таоло ато етган имон неъматига шукр қилиши, уни асраб-авайлаши даркор.\nБугунги дунёда глобал, долзарб муаммолардан бири МИССИОНЕРЛИК экани ҳеч кимга сир эмас. У ўзининг “чиройли” ваъдаларию, қабиҳ оқибати билан барчага танилиб улгурган.\nМиссионерлик ҳаракатининг тарихига назар солсак, дастлаб, у милоддан аввалги 2 минг йилликда Қадимги Ҳиндистонга кириб келган осиёликлар томонидан асос солинган Веда динини атрофдаги минтақаларга тарғиб қилиш ва тарқатиш учун олиб борилган ғоявий-сиёсий ҳаракат бўлган.\nКейинчалик миссионерлик ҳаракати буддавийлик, яҳудийлик, христианлик каби миллий ва айрим жаҳон динларида (бундан ислом дини мустасно) ўз кўринишлари билан пайдо бўла бошлади.\n“Миссионерлик” сўзининг луғавий маъноси “вазифа берувчи” деган маънони англатади. У муайян бир динга эътиқод қилувчи кишиларни турли усуллар билан бошқа бир динга ўз манфаати учун тарғиб қилувчи, даъват этувчи кишиларнинг фаолиятидир.\nБугунги кунда миссионерликнинг замонавий кўринишлари мавжуд бўлиб, жумладан, христиан миссионерлари ўз динларини “тарғиб қилиш” мақсадида дунёнинг барча мамлакатларида турли замонавий кўринишларда ўз ғояларини амалга оширишга ҳаракат қилмоқдалар. Ҳозирги пайтда христианларнинг 10% (фоиз)ини миссионерлар ташкил этади, яъни дунё бўйича ҳар 3000 кишига 1 та миссионер тўғри келади.\nРивожланаётган мамлакатларнинг бошқарув тизимини қўлга киритиш.\nГеографик жойлашувига кўра ер ости ва ер усти қазилма бойликлари кўп бўлган ҳудудларга эгалик қилиш.\nБошқа бир муайян динга эътиқод қилувчи инсонларни ўз динига бўлган эътиқодини сусайтириш, ўз мафкура ва ғояларини, эътиқодларини сингдириш, ўз манфаатлари йўлида фойдаланиш ва манқуртга айлантириш каби мақсадлардан келиб чиққан ҳолда улар аҳолининг турли қатламларига ўз таъсирини ўтказишга ҳаракат қилмоқдалар.\nМиссионерлар инсонларга ўз ғояларини сингдириш учун бир ойда 10 соатдан 150 соатгача ишлашмоқда. Бир йил мобайнида юз миллион АҚШ доллари миқдоридаги пулни сарфмоқдалар.\nМиссионерлик алдовига учиб, ўз динидан воз кечаётган нодонларга охиратда аламли азоб борлиги айтилган:\n“Баъзи юзлар қораядиган ва баъзи юзлар оқарадиган кунни эсланг: юзи қорайганларга: “Имон келтиргандан кейин яна куфрга қайтган эдингизми? Куфрингиз туфайли мана шу азобларни тотинг, энди!” (“Оли Имрон” сурасти, 107-оят)\nМиссионерларниниг вакилларидан тез таъсирланадиганлар ёшлардир. Чунки балоғат ёшига етаётган ёшларда психологик беқарорлик, яъни қарорини тез-тез ўзгартириб туриш хусусияти ҳаммамизга маълум. Бу вақтда ёшлар онги мустақил шахс сифатида энди шаклланаётган бўлиб, онгида ғоявий-мафкуравий бўшлиқ пайдо бўлади. Мана шу бўшлиқни маънавий-ғоявий тўлдириш даврида миссионерлар ўз ғоя ва мафкураларини уларга сингдиришга ҳаракат қиилиш жараёни кучаяди. Улар имкони борича ўз мақсадларига эришиш учун бисотидаги бор нарсасини аямайди. Зеро, бу хусусда юртбошмиз Ислом Каримов “Юксак маънавият – енгилмас куч” асарида шундай ёзади:\n“…Бу дунёда табиатда ҳам, жамиятда ҳам бўшлиқ бўлмайди. Қаерда бўшлиқ пайдо бўлдими, ҳеч шубҳасиз, уни, албатта, кимдир тўлдиришга ҳаракат қилади”.\nШундай экан, бугун биз ёш авлод тарбиясига эртангги кун ворислари сифатида жиддий эътибор қаратишимиз керак. Ёшлигидан оилада соғлом маънавий-моддий турмуш тарзини яратиб беришимиз, уларнинг имкониятларини орзу-ҳавасларини яхшлик ва эзгулик учун хизмат қилишга йўналтиришимиз керак. Эртанги кун қандай бўлиши бизга, биз таълим-тарбия бераётган ёшларга боғлиқ.


Сиз шу ердасиз: Бош саҳифа 2013 йил 1-сон Сафар ойи ҳақида\nСафар ойи ҳижрий-қамарий тақвим бўйича йилнинг иккинчи ойидир. Одатда, бу ой яқинлашиши билан кишилар орасида “сафар ойида сафарга чиқса, тўй қилса бўлмасмиш” каби гаплар айланиб қолади. Ушбу гаплар диний маънода бўлиши ҳам турган гап. Чунки уларнинг замирида сафар ойида сафар қилса, офатга дучор бўлармиш, тўй қилса, оиласи бахтсиз бўлармиш, деган эътиқод ётади. Исломдан олдинги жоҳилият даврида ҳам сафар ойидан шумланиш одати бор эди.\nБарча нотўғри эътиқодлар қатори динимиз бу каби хурофотдан иборат фикрларни ҳам тўғрилади. Пайғамбаримиз (с.а.в.) бу борада бир қанча ҳадислар айтдилар. Жобир (р.а.)дан ривоят қилинади: «Набий (с.а.в.):“Касаллик юқиши йўқ, ғул йўқ ва сафар йўқ”, дедилар» (Муслим ва Абу Довуд ривояти).\n1. «Касаллик юқиши йўқ». Дунёдаги ҳар бир нарса фақатгина Аллоҳ таолонинг иродаси билан бўлади. Жумладан, хасталик юқиши ҳам. Одамлардан жоҳилият эътиқодларини кетказиш учун шунга ўхшаш нозик нарсаларга алоҳида эътибор берилган.\n2. «Ғул» йўқ. Ғул жоҳилият аҳли тасаввуридаги бир жин бўлиб, улар уни турли шаклларга кира олади, одамларни адаштириб кетиб, турли балоларга учратади, деган эътиқодни қилишар эди. Ислом бу нотўғри эътиқодни ҳам рад этди.\n3. «Сафар йўқ». Жоҳилият аҳлининг сафар ойи тўғрисида ҳам бидъат-хурофотдан иборат ақидалари бор эди. Ислом бундай бўлмағур эътиқодларни ҳам рад этиб, ой-кунларнинг ҳаммаси Аллоҳ таолоники эканини эълон қилди.\nЖоҳилият аҳлининг сафар ойидан шумланишига зид равишда, бу ой Исломда «сафарул хайр» – «сафар яхшилик» деб номланди.\nЖоҳилият аҳлининг сафар ойида иш бошлаб бўлмайди, деган хурофотига зид равишда Исломда кўпгина ишлар айнан шу ойда бошланди. Масжиди набавийнинг қурилиши биринчи ҳижрий сананинг айнан сафар ойида бўлди.\nЖоҳилият аҳлининг сафар ойида сафарга чиқиб бўлмайди, деган эътиқодига зид ўлароқ, мусулмонлар худди бошқа ойлардаги каби бемалол сафарларга чиқдилар. Пайғамбар (а.с.) бу ойда сафарга чиқиб, Хайбарни фатҳ қилдилар.\nЖоҳилият аҳлининг сафар ойида никоҳланиб бўлмайди, деган сафсатасига қарши ўлароқ, мусулмонлар бу ойда никоҳларини ўтказдилар. «Туҳфатул Муҳтож фии шарҳил Минҳож» номли китобда ва бошқа манбаларда Имом Зуҳрийнинг ривоятлари асосида келтирилишича, Пайғамбаримиз (а.с.) айнан сафар ойида қизлари Фотимаи Заҳрони Али (р.а.)га никоҳлаб бердилар. Ўшанда ҳижратнинг иккинчи йили эди.\n“Зикр аҳлидан сўранг” китобидан қисқартириб олинди.\n2012 йил 8 декабрда эълон қилинган 6117 марта кўрилган


Об-ҳаво ўзига хос ўзгарувчан келаётган шароитда чигит бир текис униб чиққан майдонларда агротехника тадбирларини ўтказишда қуйидаги бир қатор тавсияларга амал қилишни тавсия қиламиз: Кўчат сийрак униб чиққан далаларни бузиб қайта экиш зарурияти туғилганда, албатта, аввалги ғўза навининг чигити экилиши керак. Акс ҳолда навлар аралашмаси келиб чиқиб, нав¬нинг навдорлиги пасайиб кетади. Супер элита, элита ва бирламчи уруғлик чигитлари кўпайтирилаётган далалар бузиб экилганда ўша навнинг белгиланган авлодли уруғлик чигитлари экилиши керак.\nР.Абдуллаев, А.Арипов, У.Набиев\nКартошка куяси – картошка, тамаки, бақлажон, помидор ва бошқа ит¬узумдошлар оиласига кирувчи ўсимликларга катта зарар етказувчи хавфли ҳашарот ҳисобланади. Картошка куясининг ватани Жанубий ва Марказий Америка ҳисобланади. Уни дастлаб техаслик энтомолог олим Целлер 1873 йилда аниқлаган. Бугунги кунда дунёнинг 70 дан ортиқ давлатида кенг тарқалганлиги кузатилган.\nА.Абдуллаев, А.Қурбонбоев, М.Сатторов\nҒалла комбайнларини диагностикалаш бўйича тавсиялар\nЎрим-йиғимни қисқа муддатда ва сифатли амалга ошириш кўп жиҳатдан комбайнларни мавсумга пухта ҳозирлашга боғлиқ. Зеро, мустаҳкам машинагина мавсум давомида бузилмасдан ишлайди. Шу боис ҳозирданоқ комбайнларни мавсумга пухта тайёрлаш талаб этилади. Бунда қуйидагиларга эътибор қаратишни тавсия этамиз.\nЧорвачиликни ривожлантиришда мустаҳкам озуқа базасини яратиш муҳим аҳамиятга эга. Бунинг учун озуқа экинлари сифатли парваришланиши керак. Бедапояларда ўсимлик бўйи 5–6 см. га етганда фитономусга қарши рухсат этилган кимёвий воситалар билан ишлов ўтказиш мақсадга мувофиқдир. Кимёвий ишловдан кейин албатта суғориш ишларини амалга ошириш зарур.\nБ.Аллашов, С.Жамолов, А.Собиров


20 сентябрь, 2021, 11:40\nУкраиналик ММА жангчиси Юрий Проценкони ўзбекистонлик аралаш жанг санъатларига ошно бўлган инсонлар яхши билади. Сабаби, бу спортчи ўз вақтида Қозоғистон ва Қирғизистон промоушенларида кучли жангчиларга ҳам ҳақиқий бошоғриқ бўлганди. Бироқ, сўнги вақтларда у ММА оламида бироз камнамо бўлиб қолганди…\nХуллас, ўз вақтида тилларга тушган Проценко билан Sports.uz сайти учун кичик интервью ташкил қилинди.\n- Ассалому алайкум. Сизга қуёшли Ўзбекистондан саломлар бўлсин!\n- Эътибор учун раҳмат. Ўзбекистон халқига ва мени таниган барчага саломимни етказиб қўярсиз.\n- Албатта, сизни Ўзбекистондаги ММА ишқибозлари яхши билишади... Назаримизда сўнги вақтларда ММА оламида кам кўринаяпсиз, фаолиятингизни давом эттиряпсизми?\n- Қайси промоушен билан шартномага эгасиз?\n- Aфсуски, ҳозирча ҳеч бир промоушен билан келишувга эга эмасман. Шунга қарамай, таклифлар мавжуд. Улардан бирини албатта кўриб чиқаман. Ҳозирча, Украинадаги кичик турнирларда чиқиш қилиб турибман. Ҳар қандай битим имзоламоқчи бўлган промоушен билан алоқага чиқишга тайёрман. Қизиғи, ҳозир сиз билан суҳбатлашаётган бўлсам, яна икки соатлардан кейин навбатдаги жангимни ўтказаман. (Таҳририят изоҳи: Юрий Проценко ушбу жангда ғалаба қозонди).\n- Ие ажойибку, халал бермаяпмизми?\n- Йўқ. Бироз вақтим бор.\n- Унда навбатдаги саволимиз, яъни Ўзбекистон ММА оламининг ёрқин юлдузлари Мурод Хонтўраев ҳамда Музаффар Раджабовга қарши жанг қилишингиз билан юртимизда анчагина танилгансиз…?\n- Бу йигитларни яхши танийман. Спортчи ва инсон сифатида қаттиқ ҳурмат қиламан. Ишонасизми, Мурод Хонтўраевнинг вафот этганини юракка жуда яқин олдим. Aввалига, менга унинг автоҳалокатга учрагани ҳақида хабар берди. Ишонмадим. Мен Муродни яхши таниганим учун, ҳаммаси ёлғон, деб туравердим. Эртаси куни, қўнғироқ қилиб Ўзбекистондаги айрим танишларимдан воқеага изоҳ беришини сўрадим. Aфсуски, ҳаммаси ҳақиқат экан. Унинг ўлими бутун МДҲдаги ММA жангчилари учун оғриқли зарба бўлди.\n- Музаффар Раджабовга қарши жангни қандай хотиралар билан эслайсиз ва унга қандай баҳо берасиз?\n- Музаффар кучли жангчи. У оғир вазнда иштирок этишига қарамай, октагонда чаққонлиги билан ажралиб туради. У билан тўқнашувимиз ёдимда. Тўғри, мағлубиятга учраганман, бироқ келажакда реванш олишга қарши эмасман. Бу спорт, баъзида ғалаба, бошқа пайт мағлубиятга учрашга тўғри келади. Олдиндан бирор нарса деб бўлмайди.\n- Ўз вақтида, Украинада оғир вазн тоифасидаги умидли жангчи сифатида порлагандингиз. Наҳотки, ўша вақтлар UFC ёки "Bellator"дан таклифлар бўлмаган?\n- "Bellator" битта жанг учун контракт таклиф этганди. Рози бўлганман, аммо соғлиғимдаги муаммо сабабли, "Bellator"да дебют қилишнинг имкони бўлмади. Менга рақиб излаётган пайтда, аҳволим ҳақида хабар бердим ва улар кейинроқ яна алоқага чиқишларини айтишди. Aфсуски, бошқа улардан таклиф келиб тушмади.\n- Вақтингиз тиғиз бўлса-да, бизга вақт ажрата олганингиздан хурсандмиз ва ўз ўрнида бугунги жангингизда омад ёр бўлишига тилакдошмиз!\nАслида саволлар бисёр эди. Бироқ, у билан жуда тиғиз вақтда боғланганимиз сабабли, бошқа сафар батафсил интервью қилишга келишиб олдик. Насиб қилса, яқин вақтлар мобайнида интервьюни давомини ҳам амалга оширамиз!


Фориш туманида сектор раҳбарларининг ёшлар билан учрашуви ўтказилди » Фориш тумани ҳокимлиги расмий сайти\nФориш тумани ҳокимлиги » Янгиликлар » Фориш туманида сектор раҳбарларининг ёшлар билан учрашуви ўтказилди\nФориш туманида сектор раҳбарларининг ёшлар билан учрашуви ўтказилди\n22 январь 2020 йил\nФориш тумани «Яссикечув» маҳалласидаги 72-умумтаълим мактабида тумандаги тўртта сектор раҳбарларининг ёшлар билан учрашуви бўлиб ўтди.\nУчрашувда туман ҳокими Абдивали Мустанов сўзга чиқиб, туманда ёшларга яратиб берилаётган шарт-шароитлар, улар бандлигини таъминлаш борасида амалга оширилаётган ишларга тўхталиб ўтди.\n-Туманда ёш авлоднинг фуқаролик позицияси ва фаоллигини кучайтириш, уларни мустақил фикрлайдиган, замонавий билим ва касб-ҳунарларни пухта эгаллаб, халқаро майдонда рақобатга кириша оладиган баркамол шахслар этиб тарбиялашга қаратилган изчил ишлар олиб бориляпти. Натижада туманимиз ёшлари кўплаб соҳа ва йўналишларда ўзларининг маҳорати, шижоати, куч-ғайратини намоён этмоқда, – деди туман ҳокими ўз сўзини давом эттириб.\n«Yoshlar – kelajagimiz» давлат дастури ижросини таъминлаш, янги иш ўринлари яратиш, ёшларни тадбиркорликка кенг жалб этишга ҳам алоҳида эътибор қаратилмоқда. 2019 йил давомида дастур доирасида 28 та бизнес лойиҳаларга жами 5 миллиард 563 миллион сўм миқдорида имтиёзли кредит маблағлари ажратилди. «Қораабдол ота», «Нарвон», «Гараша» маҳаллаларида 6 нафар ёшларга узумчилик, боғдорчилик, экотуризм ва аҳолига маиший хизмат кўрсатишни йўлга қўйиш мақсадида жамғарма ҳисобидан 800 миллион сўм кредит маблағлари ажратиб берилди. «Учма», «Нурак», «Яссикечув» маҳаллаларида 3 та «Ёшлар меҳнат гузари» ташкил этилди. «Илғор ҳудуд» лойиҳасини амалга оширишда 100 нафардан зиёд ёшларни бирлаштирган фидойи ёшлар отряди фаолият юритяпти.\nУчрашув давомида ёшлар учун бўш иш ўринлари меҳнат ярмаркаси ташкил этилди. Тадбиркорлар томонидан ишлаб чиқарилган маҳсулотлар кўргазмаси ҳам ташкил этилди. Натижада учрашув давомида 70 нафар ёшларнинг бандлиги таъминланди. Учрашувдан кейин «Қораабдол» тўйхонасида элга ош тортилиб, кам таъминланган ва ёрдамга муҳтож оилаларнинг 20 нафар фарзандларининг суннат тўйлари ўтказилди.


09 март 2021, Тошкент вақти: 12:40\nСтокҳолмда амалга оширилган терактда гумон қилинаëтган Раҳмат Оқилов\nСтокҳолм суди 7 апрель куни шаҳар марказида юк машинасини пиёдалар устига ҳайдаган ҳужумчи ўзбекистонлик Раҳмат Оқилов эканини расман маълум қилди.\nСуд расмий билдиргиси Озодликка етиб келди.\nСуд томонидан адвокатга тақдим этилган билдиргида айбланувчининг исми 39 яшар Раҳмат Оқилов экани қайд этилган.\nАввалроқ Швеция полицияси Стокҳолм марказида содир этилган ҳужумга алоқадор 7 кишини ҳибсга олганди.\nШвеция полицияси ҳибсда ушлаб турилганлардан бири Ўзбекистон ватандоши эканлиги тўғрисида баёнот берган эди.\nСуд расмий ҳужжати\n9 апрель куни Швеция матбуоти ҳужумчининг асли самарқандлик 39 яшар Раҳмат Оқилов эканини эълон қилганди.\nExpressen нашрининг полициядаги манбасига таяниб хабар беришича, “Оқилов тергов пайтида ўзига билдирилган айбловни тан олган ва “қилган ишидан мамнун экани”ни, “кофирларга қарши ҳужум қилиб, ўз мақсадига етишгани”ни айтган”.\nШвеция полицияси бошлиғи Жонас Ҳейсинг 9 апрель куни ўтган матбуот анжуманида террорчиликда гумонланиб қўлга олинган ўзбекистонлик қидирувда бўлганини айтди:\n- Биз бу шахс 2014 йилда Швецияда доимий яшаш рухсатномасини олиш учун ариза берганини биламиз. Аммо 2016 йил июлида унга Швеция Миграция агентлиги томонидан рад жавоби берилган ва уни депортация қилиш тўғрисида қарор чиқарилган. У тўрт ҳафта ичида мамлакатни ўз ихтиёри билан тарк этиши шартлиги тўғрисида огоҳлантирилган. Бироқ 2017 йилда у бу шартни бажармай қочиб юргани учун уни топиб,депортация қилиш полицияга юклатилган, - деб билдирди.\nҲибсга олинган ўзбекистонликлардан яна бирининг ёши, исм ва фамилияси Озодликка маълум.\n"Ҳозир аэропортдаман. Тупик"\nРаҳмат Оқиловнинг Telegram-даги ёзишмаси\n10 апрель куни швед оммавий ахборот воситалари Раҳмат Оқиловнинг Telegram орқали ИШИД тарафдорлари ёки аъзолари билан бўлган ёзишмаларини нашр этди.\nЁзишмаларда Оқилов бомбани қандай тайёрлаш ҳақида кўрсатмалар олган.\nОқилов ўз ёзишмаларида, шунингдек, бундай деган: "Эртага кечқурун оломоннинг устига ҳайдаш учун, катта машина топмоқчиман" - дея ёзади у.\nОқилов 7 апрелдаги ҳужумдан кейин ҳам хат ёзишга улгурган.\nУ Стокҳолм марказида юк машинасини одамлар устига ҳайдаши натижасида кам одам ўлганидан афсус билдиради.\n"Ёмон, бир нечтасини босиб кетдим. Машина бошқа жойга кириб кетди. Ҳозир аэропортдаман. Тупик," - деб ёзади Раҳмат Оқилов.\nБағдодий байроғи остида\nСтокҳолмдаги муҳожирлардан бирининг Озодликка айтишича, Раҳмат Оқилов уни таниган муҳожирлар орасида "такфирчи" сифатида танилган.\n- Бу йигит оиласидан ажрашган. Самарқанддан. Ўзи айтиб берганди. Стокҳолм марказида бепул тил ўрганиш маркази бор. Ўша ерда танишган эдик. Мусулмончилик ҳақида гапираётиб унинг баъзи нотўғри ақидаларини эшитиб қолдим. Масалан, такфир қилиш. "Намоз ўқимаган одамлар - кофир. Биз буларга қарши бўлган Бағдодийга бориб байъат қилишимиз керак, ўша кишининг байроғи остида кофирларга қарши чиқишимиз керак", деган фикрлар, - дейди Раҳмат Оқиловни таниган муҳожирлардан бири.\nШвециядан eltuz.com муҳаррири Қудрат Бобожоннинг айтишича, Стокҳолмдаги ҳужумдан бир муддат аввал Раҳмат Оқилов Суриядаги қуролли гуруҳларга пул тўплаш тадбирида фаол қатнашган.\n- Менга аноним шаклда ва очиқ шаклда қўнғироқ қилган одамлар унинг Сурияга боғлиқ ҳаракатларини айтишаяпти. Бундан бир қанча муддат аввал Оқилов Суриядаги жангари гуруҳларга пул йиғиш кампаниясида қатнашган кавказлик йигитлар билан бирга. Манбага кўра, Оқилов қурилишда ишлаб топган даромадини Ўзбекистондаги ўз яқинларига эмас, Сурияга жўнатиб турган, - дейди Қудрат Бобожон.\nШвецияда истиқомат қилувчи ўзбекистонлик фаол Дилобар Худойберганованинг айтишича, Раҳмат Оқилов ҳибсга олиниши ортидан полиция у ноқонуний ишлаган қурилиш ширкатларида рейд ўтказган.\n- Раҳмат Оқилов ишлаган қурилиш ширкатларида полиция тинтув ўтказган. У ерда иш билан боғлиқ ҳолатларни ўрганишган, гувоҳлар билан гаплашишган. Хуллас, у билан боғлиқ бўлган ташкилотларнинг ҳам, одамларнинг ҳам тинчи бузилган, - деди Дилобар Эркинзода.\nСтокҳолм марказида юк машинасининг пиёдалар устига юриши натижасида 4 киши ҳалок бўлган, 15 киши жароҳат олганди.\nШвеция прокурори Ҳанс Иҳрман 7 апрель куни Стокҳолм шимолий бўсағасида машинани бошқарган шахснинг ҳибсга олинганини эълон қилди.\nШвеция бош вазири Стефан Лофвен ҳужумни “террор амали” деб атади.\nШвеция полицияси ҳужумчининг “Ислом давлати" экстремист гуруҳига мойил бўлган ўзбекистонлик эканини билдирди.\nШвеция махсус хизмати бу ўзбекистонлик ҳақида ўтган йили маълумот олган, аммо уни экстремизмга алоқаси йўқ, деб топган.\nШвеция пойтахти Стокҳолмда якшанба куни минглаб одамлар 7 апрель куни содир этилган террор ҳаракатига норозилик билдириб, “Муҳаббат манифестацияси” деб аталган тадбирни ўтказди.\nТадбирда сиёсатчилар ва санъаткорлар, таниқли блоггерлар чиқиш қилдилар.


АҚШ ва Вьетнам компаниялари 16 млрд доллардан кўпроқ қийматли шартномалар имзолашди\n20:38 / 23.05.2016\nАҚШ ва Вьетнам компаниялари 23 майда Ханойда умумий қиймати 16 млрд доллардан кўпроқ бўлган шартномалар имзолашди. Бу ҳақда Оқ уй хабарида айтилди.\n"Бугун президент Обама ва Вьетнам президенти Чан Дай Куанг АҚШ ва Вьетнам компаниялари ўртасида умумий қиймати 16 млрд доллардан кўпроқни ташкил қилувчи шартномаларни имзолаш маросимида иштирок этишди. Тижорий битимлар икки давлат ўртасидаги иқтисодий муносабатларни мустаҳкамлайди", деб айтилмоқда хабарда.\nЖумладан, Boeing компанияси Вьетнамнинг VietJet 100 авиакомпаниясига 100 та самолётини сотмоқчи, Pratt & Whitney ҳам худди шу компания билан 135 та авиацион двигатель сотишга битим имзолади. GE Wind компанияси эса Вьетнамга шамол генераторларида ишлайдиган электр станцияларни яратишда ёрдам беради.\nОқ уйнинг таъкидлашича, икки давлат ўртасидаги товар айланмаси охирги 7 йил ичида 45 млрд долларга етган, АҚШнинг Вьетнам иқтисодиётига инвестициялари миқдори эса 1,5 млрд долларни ташкил қилган.\nОбама 20 йиллар аввал икки томионлама муносабатлар яхшиланганидан кейин Вьетнамга келган учинчи АҚШ президенти бўлди. Обамадан аввал АҚШ президентларидан Вьетнамга 2000 йилда Билл Клинтон, 2006 йилда эса Кичик Жорж Буш ташриф буюрган.


Пайғамбаримиз соллаллоҳу алайҳи васалламнинг зуҳдлари – oliymahad.uz\nРасулуллоҳ соллалоҳу алайҳи васалламга дунёдан фойдаланиш кенг қилиб қўйилган бўлса-да, агарда тоғларни тилло ва кумуш бўлишини хоҳлаганларида тилло ва кумуш бўлиши мумкин бўлса-да, дунёдан нафас тўхтаб қолмаслиги учун етарли бўлган ва ташвишу оғирликларни кетказадиган миқдордан бошқасини рад этдиларда зуҳд ва камсуқумликни афзал кўрдилар\nУ зот ҳеч бир вақт кетма кет уч кунгача арпанинг унидан бўлган нондан қоринлари тўймаган. Кўпинча сутнинг ўзи билан кифояланар, токи Аллоҳга йўлиққунларича бир кун тўқ ва бир кун оч бўлар эдилар.\nУ зот бўйронинг устида ётар эдилар ва ёнбошларида бўйронинг изи қолар эди. Очликдан қоринларига тош боғлаб олар ва кўпинча саҳобалар у зотнинг юзларидан очликларини билиб олишар эдилар.\nУ зотнинг уйлари лойдан, ичи тор ва шифти паст эди. Бир куни совутларини гаровга қўйиб, бир яҳудийдан ўттиз соъ арпа олиб турдилар. Кўпинча кўйлак ва изор билан кифояланар эдилар. Ҳеч бир вақт таомни пешхонда (овқатланиш столи) емаганлар. Кўпинча саҳобалар Расулуллоҳ соллалоҳу алайҳи васалламга таом юборар эдилар. Буларнинг барчаси нафсларини дунё кирларидан асраш, динини ҳимоя қилиш ва Раббисининг ҳузуридаги ажрнинг комил бўлиб қолишлиги ҳамда Мавлосининг “Ва тезда Раббинг сенга ато қиладир ва сен рози бўлурсан” (Зуҳо сураси 5-оят) деган ваъдаси у зотга рўёбга чиқиши учун эди.\nПайғамбаримиз соллалоҳу алайҳи васаллам қаср бино қилмадилар, мол-дунё йиғмадилар, у зотнинг хазиналари ҳам меваси ейиладиган боғлари ҳам бўлмаган. У зот ўзларидан сўнг боғ ва экинзор ҳам қолдирмадилар. У зот дедилар: “Биз мерос қолдирмаймиз, бизнинг қолдирган нарсамиз садақадир” (Бухорий ривояти, 3093-ҳадис). У зот доимо сўзлари ва амаллари билан мусулмонларини дунёда зуҳдга ҳамда охиратга тайёрланиш ва амал қилишга даъват қилар эдилар.\nУ зотга подшоҳлик ила расул бўлиш ва оддий инсон бўлиб расул бўлиш ихтиёри берилганида, у зот оддий инсон бўлиб расул бўлишни ихтиёр қилганлар.\nДунёдаги зуҳдларининг яна бир кўриниши, у зотнинг сахийликларидадир. Ҳеч қачон сўровчини қайтармас ва тўсмас эдилар. Дедиларки, дунё Аллоҳ таолонинг ҳузурида чивиннинг қанотичалик арзимас ва баробар эмас. Ҳадисда: “Дунёда ғариб ёки бир онлик ўтиб кетувчи каби бўл”, деганлар. (Бухорий ривояти, 6416-ҳадис)\nРасулуллоҳ соллаллоҳу алайҳи васаллам зуҳд борасида яна шундай марҳамат қилганлар:“Дунёда зоҳид бўл Аллоҳ сени яхши кўради. Инсонлар ҳузурида зоҳид бўл инсонлар сени яхши кўришади“.\n603600cookie-checkПайғамбаримиз соллаллоҳу алайҳи васалламнинг зуҳдлариno\nОлдингиНақшбандия машойихлари(2) Салмон Ал-Форсий (розияллоҳу анҳу 3-қисм)КейингиЁШЛАР ЎРТАСИДА ҲУҚУҚБУЗАРЛИК ВА ЖИНОЯТЧИЛИКНИНГ БАРВАҚТ ОЛДИНИ ОЛИШ


Нишонга урилган гаплар: “Қандай иш қилган бўлсанг ҳам, унинг мукофот ёки жазосини оласан”\nУйингнинг ҳажми ҳар қанча катта бўлса ҳам, машинанг ҳар қанча янги бўлса ҳам, банкдаги ҳисоб рақамингдаги пулинг ҳар қанча кўп бўлса ҳам, қабрларимиз доимо бир хил узунликда ва бир хил кенгликда қилиб кавланади. Шундай экан, ТАВОЗЕЪЛИ БЎЛ!\nБуюк тобеин Маймун ибн Меҳрон раҳимаҳуллоҳ: “Мен садақа қиламан ва молимнинг зиёда бўлганини кўраман” дедилар. Бу гапни эшитган дўстлари ҳам садақа қилди ва Маймун ибн Меҳронга: “Мен ҳам садақа қилдим. Аммо молим камайганини кўрдим” деди. Шунда буюк тобеин “Мен Роббимнинг марҳаматига кучли ишонч билан садақа қиламан. Сен эса тажриба қилиб кўриш учун садақа бергансан” дедилар.\nЭнг оғир хиёнат – душманинг сенга хиёнат қилиши эмас, балки қалбинг калитларини топширган яқин инсонингнинг сенга қилган хиёнатидир.\nДўстнинг хиёнати қиличнинг мингта зарбасидан оғирроқдир.\nЖамиятимизда бир шахснинг яхшиликлари эсга олинса, ҳамма жим туради. Лекин ўша шахснинг битта ёмонлиги эсланса, бу гапга ҳамма шерик бўлади.\nСиз бир гапни қабул қилишингиз керак: ҳамма ҳам сизга бахтиёр ҳаёт тилайвермайди. Баъзилар сизни йиқитиш учун қулай фурсатни кутиб яшайди.\nОдамларни пойлама. Уларнинг хато қилишларини кутма. Пардаларини йиртма. Жосуслик қилма. Унинг ўрнига ўзинг билан машғул бўл. Нафсингни ислоҳ қил. Чунки охиратда ўзинг ҳақингда сўраласан, улар ҳақида эмас. Улар ҳам сен ҳақингда сўралмайдилар.\nАқл умрга қиёс қилинмайди. Қанчадан-қанча кичик болалар бор, агар гапирсалар, катталар ҳам жим туриб қулоқ солади. Қанчадан-қанча катта одамлар бор, агар гапирсалар, кичиклар ҳам кулиб ўтиради.\nКимга тўрт нарса берилган бўлса, тўрт нарсадан маҳрум бўлмайди:\nКимга шукр берилган бўлса, неъматнинг зиёда бўлишидан маҳрум бўлмайди.\nКимга тавба берилган бўлса, унинг қабул бўлишидан маҳрум бўлмайди.\nКимга истихора берилган бўлса, яхши ишга йўлланишдан маҳрум бўлмайди.\nКимга маслаҳат қилиш неъмати берилган бўлса, тўғри иш қилишдан маҳрум бўлмайди.\nЎч олишнинг энг афзал кўриниши – бахтли бўлиб яшашингдир. Сени бахтли ҳолда кўришдан кўра ёмонлик қилганларнинг мазасини қочирадиган нарса йўқ.\n“Қандай иш қилган бўлсанг ҳам, унинг мукофот ёки жазосини оласан”\nБу золимларни қўрқитадиган, мазлумларни эса хурсанд қиладиган гапдир.\nКўзи ожиз одам дарёдан сув ичгани йўлга чиқди. Атроф қоронғу эди. У қўлида чироқ кўтариб олганди. Йўловчилардан бири ундан “Нега чироқ кўтариб олдингиз. Ахир сиз барибир кўрмайсиз-ку?!” деб сўради. Шунда у: “Кўзи кўрадиганлар менга урилиб кетмасликлари учун чироқ кўтариб олдим” дея жавоб берди.\n838 марта ўқилди\nДругие материалы в этой категории: « “Келин ҳеч қачон қиз бўлмайди”ми?\tАжабтовур маълумотлар »


2377-сон 03.07.2012. Халқ таълими муассасасининг Васийлик кенгаши тўғрисидаги намунавий низомни тасдиқлаш ҳақида\nХалқ таълими муассасасининг Васийлик кенгаши тўғрисидаги НАМУНАВИЙ НИЗОМ\nIII боб. Кенгаш фаолиятини ташкил этиш, унинг таркиби ва тузилиши\nIV боб. Кенгашнинг ҳуқуқ ва мажбуриятлари\nV боб. Кенгаш органлари ва улар фаолиятини ташкил этиш\nҲужжат кучини йўқотган 12.01.2019\n3.13.00.00.00 Таълим. Фан. Маданият / 13.01.00.00 Таълим / 13.01.13.00 Таълимнинг бошқа турлари. Қўшимча (мактабдан ташқари) таълим]\n[Ўзбекистон Республикаси Адлия вазирлиги томонидан 2012 йил 3 июлда рўйхатдан ўтказилди, рўйхат рақами 2377]\nМазкур буйруқ Ўзбекистон Республикаси Халқ таълими вазирининг 2018 йил 26 декабрдаги 18-мҳ-сонли ««Халқ таълими муассасасининг Васийлик кенгаши тўғрисидаги намунавий низомни тасдиқлаш ҳақида»ги буйруғини ўз кучини йўқотган деб топиш тўғрисида»ги буйруғига (рўйхат рақами 2377-1, 11.01.2019 й.) асосан ўз кучини йўқотган.\nЎзбекистон Республикаси Вазирлар Маҳкамасининг 1998 йил 13 майдаги 203-сон «Ўзбекистон Республикасида умумий ўрта таълимни ташкил этиш тўғрисида»ги, 2004 йил 5 августдаги 372-сон «Ўзбекистон Республикаси Халқ таълими вазирлиги фаолиятини такомиллаштириш тўғрисида»ги (Ўзбекистон Республикаси қонун ҳужжатлари тўплами, 2004 йил, 31-сон, 356-модда) ҳамда 2007 йил 25 октябрдаги 225-сон «Мактабгача таълим соҳасидаги норматив-ҳуқуқий ҳужжатларни тасдиқлаш тўғрисида»ги (Ўзбекистон Республикаси қонун ҳужжатлари тўплами, 2007 йил, 43-сон, 431-модда) қарорларига мувофиқ буюраман:\nЎзбекистон Республикаси халқ таълими вазирининг 2012 йил 13 июндаги 185-сон буйруғига\nХалқ таълими муассасасининг Васийлик кенгаши тўғрисидаги\nМазкур Низом Ўзбекистон Республикаси Вазирлар Маҳкамасининг 1998 йил 13 майдаги 203-сон «Ўзбекистон Республикасида умумий ўрта таълимни ташкил этиш тўғрисида»ги, 2004 йил 5 августдаги 372-сон «Ўзбекистон Республикаси Халқ таълими вазирлиги фаолиятини такомиллаштириш тўғрисида»ги (Ўзбекистон Республикаси қонун ҳужжатлари тўплами, 2004 й., 31-сон, 356-модда) ҳамда 2007 йил 25 октябрдаги 225-сон «Мактабгача таълим соҳасидаги норматив-ҳуқуқий ҳужжатларни тасдиқлаш тўғрисида»ги (Ўзбекистон Республикаси қонун ҳужжатлари тўплами, 2007 й., 43-сон, 431-модда) қарорларига мувофиқ, Васийлик кенгашининг (кейинги ўринларда Кенгаш деб юритилади) мақсад ва вазифалари, ҳуқуқ ва мажбуриятлари ҳамда унинг фаолиятини ташкил этиш тартибини белгилайди.\n1. Мазкур Низом давлат бюджети маблағлари ҳисобидан молиялаштириладиган халқ таълими муассасаларига (мактабгача таълим, умумий ўрта таълим, мактабдан ташқари таълим) (кейинги ўринларда таълим муассасаси деб юритилади) нисбатан татбиқ этилади.\nтаълим муассасасида ўқувчилар (тарбияланувчилар)нинг тўлақонли таълим-тарбия олишлари учун қулай соғлом муҳитни яратиш;\nтаълим муассасасининг ўқув ва моддий-техник базасини мустаҳкамлаш, унинг фаолиятини ривожлантиришга кўмаклашиш;\nтаълим муассасаси ўқувчилари (тарбияланувчилари)нинг ўқиши ва маънавий-маърифий, маданий ҳамда спорт тадбирларида иштирок этишлари учун шарт-шароитларни яхшилашда таълим муассасаси раҳбарияти билан ҳамкорлик қилиш;\nтаълим муассасасида дарсдан ташқари машғулотларни ташкил этиш ва такомиллаштиришга кўмаклашиш.\nтаълим-тарбия ишларини шахс, жамият ва давлат манфаатларини кўзлаган ҳолда амалга оширишда, шунингдек ўқувчилар (тарбияланувчилар)нинг ҳар томонлама камол топиши учун шарт-шароитларни яхшилашда таълим муассасасига кўмак ва тавсиялар бериш;\nҳомийлик маблағларини таълим муассасасида ижодкор ва иқтидорли ўқувчиларни (фан олимпиадалари, спорт мусобақалари, турли кўрик-танловлар ғолибларини) рағбатлантириш ишларига йўналтириш бўйича таълим муассасаси раҳбариятига тавсиялар бериш;\nўқувчилар (тарбияланувчилар) билан турли оммавий тадбирлар, саёҳатлар, учрашувлар, спорт-соғломлаштирувчи тадбирларни ташкил этиш ва ўтказишда таълим муассасаси раҳбариятига кўмаклашиш.\n6. Таълим муассасаси раҳбарияти томонидан Кенгашни ташкил этиш бўйича йиғилиш ўтказилишидан ўн кун олдин йиғилиш ўтказиш санаси, вақти ва жойи тўғрисида эълон, шунингдек мазкур Низомнинг нусхаси барчанинг танишиб чиқиши учун таълим муассасасида осиб қўйилади.\n7. Кенгаш етти кишидан кам бўлмаган тоқ сондан иборат таркибда ўқувчилар (тарбияланувчилар)нинг ота-оналари (қонуний вакиллари), таълим муассасаси фаолиятини ривожлантиришга катта ҳисса қўшган фахрийлар билан ўтказиладиган умумий йиғилишда барча аъзоларининг тенг ҳуқуқлилиги асосида ташкил этилади. Кенгаш таркиби аъзоларининг сони чекланмайди.\nКенгаш таркибига таълим муассасаси фаолиятига улкан ҳисса қўшиб келаётган жисмоний ва юридик шахсларнинг, шу жумладан, фуқаролар ўзини ўзи бошқариш органлари ва жамоат ташкилотларининг вакиллари кириши мумкин.\nТаълим муассасаси раҳбари, унинг ўринбосарлари ҳамда уларнинг яқин қариндошлари Кенгаш аъзолари бўлиши мумкин эмас.\n11. Кенгаш раиси ва унинг ўринбосари ўз навбатида таълим муассасасининг педагогик кенгаши аъзоси ҳисобланади.\nҳомийлик маблағларидан фойдаланиш йўналишларини белгилаш ҳамда унинг ижроси бўйича ҳар чоракда таълим муассасаси ҳисобчисининг ҳисоботини эшитиш;\nюридик ва жисмоний шахслар томонидан кўрсатилаётган ҳомийлик маблағларини белгиланган тартибда таълим муассасасининг ғазначиликда очилган ҳисоб рақамига кирим қилинишини назорат қилиш;\n14. Умумий йиғилиш Кенгашнинг олий бошқарув органи ҳисобланади. Умумий йиғилиш Кенгаш фаолиятининг барча йўналишлари бўйича қарорлар қабул қилади.\n15. Умумий йиғилиш ҳар чоракда камида бир марта чақирилади. Умумий йиғилиш унинг аъзоларининг учдан бир қисмининг ташаббусига кўра навбатдан ташқари чақирилиши мумкин.\n16. Кенгаш котиби умумий йиғилиш ўтказилишидан камида уч кун олдин бу ҳақда барчанинг танишиб чиқиши учун таълим муассасасига кириш жойида эълон осиб қўяди. Умумий йиғилиш чақирилганда Кенгаш котиби унинг барча аъзоларини хабардор қилади.\n17. Умумий йиғилишда Кенгаш аъзоларидан ташқари ўқувчилар (тарбияланувчилар)нинг ота-оналари (қонуний вакиллари), таълим муассасаси раҳбари, унинг ўринбосарлари, педагог ходимлар, жамоатчилик вакиллари кузатувчи сифатида иштирок этишлари мумкин. Улар йиғилишда муҳокама қилинаётган барча масалалар юзасидан ўз таклиф ва мулоҳазаларини билдиришлари мумкин.\n18. Умумий йиғилиш унинг аъзоларининг учдан икки қисми иштирок этганида қарор қабул қилиш учун ваколатли ҳисобланади. Умумий йиғилишда қарорлар кўпчиликнинг очиқ овоз бериши орқали қабул қилинади. Кенгаш аъзоларининг овозлари тенг келиб қолганда, Кенгаш раисининг овози ҳал қилувчи ҳисобланади. Таълим муассасасининг педагог ходимлари ва бошқа кузатувчилар овоз беришда иштирок этиш ҳуқуқига эга эмас.\n19. Умумий йиғилиш қарори баённома билан расмийлаштирилади ва Кенгаш раиси, унинг ўринбосари, котиб ҳамда аъзолари томонидан имзоланади. Баённомада унинг санаси, йиғилишда иштирок этган Кенгаш аъзоларининг фамилияси, исми ва отасининг исми, овоз бериш натижалари ҳамда қабул қилинган якуний қарор кўрсатилади.\n20. Кенгаш аъзолари рўйхатини тасдиқлаш тўғрисидаги қарор, шунингдек Кенгаш томонидан қабул қилинган бошқа қарорлар ва ҳисоботлар уч нусхада қабул қилинади. Унинг бир нусхаси Кенгаш котибида, иккинчиси таълим муассасаси раҳбарида сақланади, учинчиси эса, барчанинг танишиб чиқиши учун ўқитувчилар хонасига осиб қўйилади.\n21. Таълим муассасаси томонидан умумий йиғилишни ўтказиш, шунингдек Кенгаш ҳужжатларини сақлаш учун алоҳида хона таълим муассасаларида имкониятдан келиб чиққан ҳолда ажратилади.\n22. Таълим муассасасининг раҳбари умумий йиғилиш томонидан қабул қилинган қарорлар ижросини таъминлаш учун масъулдир.\n23. Кенгаш котиби умумий йиғилишни ўтказиш учун зарур ҳужжатларни раиснинг топшириғига кўра тайёрлайди.\n24. Таълим муассасасида ўқувчилар (тарбияланувчилар) ва уларнинг ота-оналари (қонуний вакиллари)дан турли хил сабаблар билан таълим муассасаси раҳбарияти ва бошқа ходимлари (синф раҳбарлари, ўқитувчилар, тарбиячи, тарбиячи-ёрдамчилар ва тўгарак раҳбарлари) томонидан пул маблағларини йиғиш қатъиян тақиқланади.\nОта-оналар таълим муассасасида пул маблағларининг йиғилиши ҳолатлари ҳақида оғзаки ёки ёзма равишда бевосита Кенгашга мурожаат қилиши мумкин. Бундай ҳолат юз берган тақдирда, Кенгаш томонидан Халқ таълими муассасалари фаолиятини методик таъминлаш ва ташкил этиш туман (шаҳар) бўлимларининг раҳбар ходимлари иштирокида муҳокама этилади ҳамда айбдор шахсларни қонун ҳужжатларида белгиланган тартибда жавобгарликка тортиш чоралари кўрилади.\n25. Кенгаш ҳар чоракда таълим муассасасининг умумий ота-оналар йиғилишида ўз фаолияти ва ўқувчилар (тарбияланувчилар)ни касб-ҳунарга йўналтириш ишлари тўғрисида ҳисобот беради.\n26. Мазкур Низом Ўзбекистон Республикаси Молия вазирлиги, Меҳнат ва аҳолини ижтимоий муҳофаза қилиш вазирлиги, Ўзбекистон Касаба уюшмалари Федерацияси Кенгаши билан келишилган.\n(Ўзбекистон Республикаси қонун ҳужжатлари тўплами, 2012 й., 26-27-сон, 302-модда)


Юрак нега “шув” этади? – Тошкент Ҳақиқати\n1 июль № 44 (13305) | Сара мақола , Чоршанба фельетони\nБекат ёнида турган “ГАИ”ни кўриб, юрагим “шув” этиб кетди. Яқинлашиб борсам, “ГАИ” эмас,\nоддий ёнғин хизмати ходими экан. Бирдан ўйлаб қолдим: нега қўрқиб кетдим? Қоидани бузган бўлмасам, ҳужжатларим жойида бўлса! Бу қўрқув қаердан келди? Ишхонага киришим билан ходимлардан бири қўлимга хатжилд тутқазди.\n– Солиқдан келди…\nЮрагим “шув” этиб кетди. Шоша-пиша хатжилдни йиртдим. Хатда корхонамиз томонидан амалга ошириладиган ҳар қандай инновацион ғояни қўллаб-қувватлаб, амалий ёрдам берилиши ёзилибди. Жуда яхши! Лекин… нега мен хатни кўриб қўрқиб кетдим? Давлатдан бир сўм қарзим бўлмаса, солиқни вақтида тўлаб турган бўлсам, нега юрагим “шув” этади?\nЎзимдан ўзим хафа бўлиб кетдим. Нега бунақа қўрқоқ бўлиб қолдим? Қўрқув қачон кириб улгурди?\nҲар нарсага юрак “шув” этиб кетаверса, у муддатидан олдин тўхтаб қолади-ку! Шу хаёллар билан оғриб ўтирган эканман, “ғийқ” этиб эшик очилди. Чўчиб тушдим. Қия эшикдан хатжилд берган ходимнинг боши кўринди. У кўзи билан кимнингдир келганини ишора қиларди. Юрагим “шув” этди.\n– Ким келди?! – дедим ярим овозда… Нега бунақа гапирганимни ўзим ҳам билмайман. Ходим ортга тисарилиб, остонада хотин пайдо бўлди. Қўлида одатдагидек сермазмун иккита сўмка…\n– Бозордан қайтаётгандим, бирров мўралаб ўтгим келди, яхши ишлаяпсизми?\nХоним йўл-йўлакай ишхонамга бир кириб ўтай дебди. Бор-йўғи шу! Лекин… анави ходимнинг “келди” ишорасидан нега қўрқиб кетдим? Ўзимнинг ишхонамда, ўз жамоам ичида, ўз ватанимда\nўтирган бўлсам, ўғирлик қилаётганим, бировдан пора олаётганим ёки давлатнинг пулини “туя” қилиб (амалдорманми мен?!) ўтирган бўлмасам, нега қўрқаман?\nҚўлим ишга бормади. Ким биландир гаплашиб ўтиргим келди. Телефонимни титкилиб, дўстлардан бирига хабар жўнатдим: “Ўртоқ, ишингни йиғиштир, бир жойга борамиз?”\nХабар етиб бориши билан телефоним жиринглади.\n– Ҳа, тинчликми?!\n– Тинчлик, сени тушликка олиб бормоқчи эдим. У томондан дўстимнинг оғир хўрсингани эшитилди:\n– Ўртоқ, шуни айтмайсанми? Нима экан деб, юрагим “шув” этиб кетибди…\nОлимбек Ҳамраев\t2020-07-02T17:36:22+00:00


Кўп қаватли уйлар ҳолати махсус тизим ёрдамида ўрганилади\nКасалланганлар сони 525 530 220\nСоғайганлар сони 495 266 735\nКўп қаватли турар жойларнинг ҳолатини ўрганиш ва маълумотларни тўплаш мақсадида янги тизим ишлаб чиқилди.\nТошкентда кўп қаватли турар жойларнинг ҳолатини инвентаризация қилиш ва баҳолаш учун ахборот тизими яратилди. Эндиликда коммунал инспекторлар кўп қаватли уйларни айланиб, томлар, ертўлалар ва фасадларни суратга олади. Уйларнинг ҳолати бўйича тўпланган маълумотлар махсус ахборот тизимига жойлаштирилади. Бу ҳақда пойтахт ҳокимлиги матбуот хизмати хабар берди.\nУйларни кўздан кечириш давомида уйнинг фасади, йўлаклари, рақами, ёритиш тизими, ноқонуний қурилмалар ва бинонинг бошқа параметрлари ҳам ҳисобга олинади.\nИнспектор “Гармония” манзиллар реестрида бинони танлайди. GPS тизими инспекторнинг координаталарини аниқлайди ва уларни текширилаётган уйнинг координаталари билан таққослайди.\nМезонлар бўйича махсус тузилган саволномани тўлдирган инспектор ҳар бир ҳолатни беш балли тизимда баҳолайди.\nАгар координаталар ва фотосуратлар мос келса инспектор киритган маълумотлар тасдиқланади. Администратор инспекторнинг барча маълумотларини текширади ва уларни тасдиқлайди ёки баъзи маълумотларга аниқлик киритишни сўрайди. Тизимга бинони кўздан кечирмасдан, офисда ўтирган ҳолда маълумот киритиб бўлмайди.\nКўп қаватли уйларни ўрганиш ишларини тахминан уч ой ичида якунлаш режалаштирилган. Тўпланган маълумотлар умумлаштирилади ва Тошкент харитасига киритилади. Аниқланган камчиликлар долзарблигига кўра бартараф этиш бўйича оптимал режа ишлаб чиқилади.\nТизим Тошкент ҳокимлиги ва Уй-жой коммунал хизмат кўрсатиш бош бошқармаси ҳамкорлигида ишлаб чиқилган.\nАйтилишича, пойтахтда турли йилларида қурилган қарийб 12 000 та кўп хонадонли уй бор. Улардан ҳар бири эскирганлик даражасига эга. Кўп қаватли уйларнинг ҳолати тўғрисидаги барча маълумотларни умумлаштиришда янги ишлаб чиқилган тизим қўл келади.\nКиритилди: 16:07 07.05.2022. Ўқилди: 1390 марта. Фикрлар сони: 0 та.\nФинляндия ва Швеция биргаликда қурол сотиб олмоқчи


Фонд фаолиятига оид янгиликлар\nМаҳаллий ва хорижий янгиликлар\nЖорий фаол акциялар\nМахсус ИД рақам : aksiya_4000018\nМанзили : Тошкент шаҳар Учтепа тумани\nБоғланиш учун : Акцияга масъул Ойбек Хушвақов тел: +998-97-737-99-25 , +998-78-150-64-36\nАкция мақсади :\nБисмиллаҳир Роҳманир Роҳийм !\nШу кунларда "Вақф" хайрия жамоат фондига Тошкент шаҳар Учтепа туманида истиқомат қилувчи Норменгли Пардаев мурожаат қилди.\nУнинг фарзанди 2005 йилда туғилган Жавоҳир оққон билан ҳасталанган ва 2017 йилдан бери кимё муолажаси олади. Касаллик қайталангани сабабли шифокорлар болада илик кўчириш амалиётини ўтказишни тафсия қилишган. Ушбу муолажа Туркия ёки Россияда амалга оширилгани сабабли 70 минг АҚШ доллари миқдоридаги маблағ талаб қилинади.\n"Вақф" хайрия жамоат фонди мусулмон биродарларимиз, ака-ука ҳамда опа-сингилларимизни Жавоҳирнинг тақдирига бефарқ бўлмасликка ва унинг муолажаси учун зарур бўлган маблағни тўплашда кўмак кўрсатишларига чақиради.\nАллоҳ таоло ризолиги учун қўлимиздан келганча эҳсон қилайлик, болакайнинг яшаб қолишига имконият бор. Иншааллоҳ, тиббиёт ходимлари воситачилигида Аллоҳ азза ва жалла шифо берувчидир.\nАллоҳ таоло ўзининг Қуръони каримида шундай дейди:\n"Аллоҳ йўлида (бойликларингиздан) сарфлангиз ва ўз қўлларингиз (бахиллигингиз) билан ўзларингизни ҳалокатга ташламангиз! (Барча ишларни) чиройли қилингиз. Албатта, Аллоҳ чиройли (иш) қилувчиларни яхши кўради" (Бақара сураси, 195-оят).\nСиз қилган ҳар бир эҳсон Аллоҳ ризоси йўлида қилинаётганини унутманг! Ушбу хабарни бошқаларга ҳам улашинг ва ажрга эга бўлинг!\nТалаб қилинган маблағ : 595 000 000 сўм\nТўпланган маблағ : 2 166 408.00 сўм\nУшбу акция якунланган !\nТаклифларга бизнинг муносабатимиз\nВақф фонди янги лойиҳа бошлаганини маълум қилади\nВақф фонди: эришилган натижалар ва келажак режалар\nwww.vaqf.uz га ҳавола кўрсатилиши шарт\n© Барча ҳуқуқлар ҳимояланган 2018\nМанзил: 100002, Тошкент шаҳар,\nҚорасарой кўчаси, 47-уй


Қозоғистонда мактабгача таълимнинг янги модели ишлаб чиқилади\nҚозоғистонда 1435 киши коронавирус инфекциясидан соғайиб чиқди\n11 Март 12:43\nNUR-SULTAN. Kazinform – Қозоғистонда мактабгача таълимнинг янги модели ишлаб чиқилади. Бу ҳақда бугун Ҳукумат йиғилишида ҚР Таълим ва фан вазири Асхат Аймағамбетов маълум қилди, деб хабар беради Kazinform мухбири.\n«3 ёшдан 6 ёшгача бўлган болаларни қамраб олиш даражаси 98,8 фоизга этди. Бироқ, 2 ёшдан 6 ёшгача бўлган болаларнинг қамрови ҳали ҳам атиги 71 фоизни ташкил этади. Шунинг учун энди биз болаларни ёшлигидан, яъни 2 ва 6 ёшдан қамраб олишга эътибор қаратмоқдамиз. Бугунги кунда ушбу ёшдаги болалар учун энг катта навбат Алмати, Туркистон, Манғистау вилоятлари ва Алмати ва Чимкент шаҳарларида. Мақсад - 2025 йилга келиб 2-6 ёшдаги болаларни қамраб олиш даражасини 95 фоизга ва 3-6 ёшдаги болаларни қамраб олишдан 100 фоизгача ошириш», - деди вазир.\nАсхат Аймағамбетовнинг сўзларига кўра, бу мақсадда хусусий болалар боғчалари тармоғини янада ривожлантириш механизмлари, ваучер билан молиялаштириш, шунингдек, ижтимоий педагог институтини жорий этишдан кенг фойдаланилмоқда.\n«Шунга кўра, мен ҳокимлардан давлат буюртмасини тўлаш масаласини стандартларга мувофиқ ҳал қилишларини сўрайман. Чунки усиз янги жойларни очиш мумкин эмас. Президентимиз кўрсатмаларига мувофиқ мактабгача таълимнинг янги модели ишлаб чиқилади. Унинг жорий этилиши янги ўқув йилидан бошланади. Бунинг учун давлат стандартига «Ўйин орқали ўрганиш» тамойили асосида ўзгартиришлар киритилади. Ўқитувчиларни тайёрлаш ва уларнинг малакасини ошириш тизими ва дастурлари янгиланади. Шу билан бирга, воучер молиялаштириш механизмининг жорий этилиши болалар боғчаларининг рақобатбардошлигини ошириш орқали таълим сифатига ижобий таъсир кўрсатиши аниқ», - деди Вазир.\n1 Тиббиёт фахрийси: Эмлаш – пандемиядан чиқишнинг ягона йўли\n2 Қозоғистонда Қасим-Жомарт Тоқаев иштирокида тиббиёт ходимлари шарафига «Олтин юрак» монументи очилди\n3 Қостанай автомобил заводи 60 минг автомобил ишлаб чиқармоқчи\n4 Қозоғистонда коронавирусга қарши курашган тиббиёт ходимларига 180 млрд тенге тўлов берилган\n5 Тошкентда Қозоғистон-Ўзбекистон ҳамкорлигига бағишланган давра суҳбати бўлиб ўтди\nХитойда Нурсултон Назарбоев илмий-инновацион лабораторияси очилди\nМиллий Ягона Тестнинг оралиқ натижалари: 123 мингдан зиёд абитуриент тест синовларидан муваффаққиятли ўтди


ЎРҚ-96-сон 02.05.2007. Ҳомийлик тўғрисида\n2-модда. Ҳомийлик тўғрисидаги қонун ҳужжатлари\n4-модда. Ҳомийлик мақсадлари\n5-модда. Ҳомийликни амалга оширишга бўлган ҳуқуқ\n2-боб. Ҳомийлик ташкилотлари\n6-модда. Ҳомийлик ташкилотларининг ташкилий-ҳуқуқий шакли\n7-модда. Ҳомийлик ташкилотининг муассислари\n8-модда. Ҳомийлик ташкилотларини давлат рўйхатидан ўтказиш\n9-модда. Ҳомийлик ташкилотларининг мол-мулки\n10-модда. Ҳомийлик ташкилотининг мол-мулкини шакллантириш манбалари\n11-модда. Ҳомийлик дастури\n12-модда. Ҳомийлик ташкилотини қайта ташкил этиш ва тугатиш\n3-боб. Ҳомийликнинг амалга оширилишида давлатнинг иштирок этиши. Халқаро ҳомийлик фаолияти\n13-модда. Ҳомийлик субъектларига давлат томонидан кафолатлар берилиши\n14-модда. Ҳомийликни давлат томонидан қўллаб-қувватлаш\n15-модда. Ҳомийлик субъектларига бериладиган имтиёзлар\n16-модда. Ҳомийлик ташкилоти фаолияти устидан назорат\n17-модда. Халқаро ҳомийлик фаолиятини амалга ошириш\n18-модда. Чет эл фуқароларининг, фуқаролиги бўлмаган шахсларнинг, халқаро ва чет эл ташкилотларининг Ўзбекистон Республикаси ҳудудидаги ҳомийлик фаолияти\n19-модда. Манфаатлар тўқнашуви\n21-модда. Ҳомийлик тўғрисидаги қонун ҳужжатларини бузганлик учун жавобгарлик\n22-модда. Қонун ҳужжатларини ушбу Қонунга мувофиқлаштириш\n23-модда. Ушбу Қонуннинг кучга кириши\nҲужжат 03.05.2007 00 санаси ҳолатига\n2.06.00.00.00 Ижтимоий таъминот ва ижтимоий суғурта тўғрисидаги қонунчилик. Ижтимоий ҳимоя / 06.13.00.00 Ҳомийлик]\nУшбу Қонуннинг мақсади ҳомийлик соҳасидаги муносабатларни тартибга солишдан иборат.\nҲомийлик тўғрисидаги қонун ҳужжатлари ушбу Қонун ва бошқа қонун ҳужжатларидан иборатдир.\nАгар Ўзбекистон Республикасининг халқаро шартномасида Ўзбекистон Республикасининг ҳомийлик тўғрисидаги қонун ҳужжатларида назарда тутилганидан бошқача қоидалар белгиланган бўлса, халқаро шартнома қоидалари қўлланилади.\nкўнгиллилар — ҳомийлик олувчининг ёхуд ҳомийлик ташкилотининг манфаатларини кўзлаб бепул ишлар бажариш, хизматлар кўрсатиш шаклидаги ҳомийликни амалга оширувчи жисмоний шахслар;\nҳомийлар — ҳомийликни амалга оширувчи юридик ва жисмоний шахслар;\n1.Ҳомийлик (ҳомийлик фаолияти)]\nҳомийлик (ҳомийлик фаолияти) — юридик ва жисмоний шахсларнинг ҳомийлик мақсадларида бошқа юридик ва жисмоний шахсларга мол-мулкни, шу жумладан пул маблағларини қайтармаслик шарти билан ёки имтиёзли шартларда беришда, улар учун ишлар бажаришда, уларга хизматлар кўрсатиш ва уларни бошқача шаклда қўллаб-қувватлашда ифодаланадиган ихтиёрий беғараз ёрдами (фаолияти);\nҳомийлик олувчилар — ҳомийлик олувчи юридик ва жисмоний шахслар;\nҳомийлик субъектлари — ҳомийлар, кўнгиллилар, ҳомийлик ташкилотлари, шунингдек ҳомийлик олувчилар;\nҳомийлик ташкилоти — жамиятнинг, айрим тоифадаги юридик ва жисмоний шахсларнинг манфаатларини кўзлаб ҳомийлик фаолиятини амалга ошириш учун тузилган нодавлат нотижорат ташкилоти;\nҳомийлик хайриялари — ҳомийлик мақсадларига йўналтириладиган мол-мулк, шу жумладан пул маблағлари.\nҲомийлик қуйидаги мақсадларда амалга оширилади:\nфуқароларни ижтимоий жиҳатдан қўллаб-қувватлаш ва ҳимоя қилиш, шу жумладан аҳолининг ижтимоий жиҳатдан муҳофаза қилинмаган ва кам таъминланган тоифаларининг моддий аҳволини яхшилаш, ўз жисмоний ёки интеллектуал хусусиятлари, бошқа ҳолатлар сабабли мустақил равишда ўз ҳуқуқларини амалга ошира олмайдиган ҳамда қонуний манфаатларини ҳимоя қила олмайдиган ишсизларни, ногиронларни ва бошқа шахсларни ижтимоий реабилитация қилиш;\nхалқлар ўртасида тинчлик, дўстлик ва тотувликни мустаҳкамлашга кўмаклашиш;\nоиланинг жамиятдаги нуфузи ва ролини мустаҳкамлашга кўмаклашиш;\nоналик, болалик ва оталикни ҳимоя қилишга кўмаклашиш;\nтаълим, фан, маданият, санъат, маърифат соҳасидаги фаолиятга, шунингдек шахснинг маънавий камол топишига кўмаклашиш;\nкасалликлар профилактикаси ва фуқаролар соғлиғини сақлаш соҳасидаги фаолиятга, шунингдек соғлом турмуш тарзини тарғиб қилишга кўмаклашиш, фуқароларга маънавий-руҳий ёрдам кўрсатиш;\nжисмоний тарбия ва оммавий спорт соҳасидаги фаолиятга кўмаклашиш;\nаҳолини табиий офатлар, экология, саноат ҳалокатлари ёки бошқа ҳалокатлар оқибатларини бартараф этишга, бахтсиз ҳодисаларнинг олдини олишга тайёрлаш;\nтеррорчилик ҳаракатлари, табиий офатлар, экология, саноат ҳалокатлари ёки бошқа ҳалокатлар натижасида жабрланганларга ёрдам кўрсатиш;\nатроф табиий муҳитни муҳофаза қилиш;\nмаданий мерос объектларини муҳофаза қилиш.\nҚонун ҳужжатларига мувофиқ ҳомийлик бошқа мақсадларда ҳам амалга оширилиши мумкин.\nТижорат ташкилотларига, сиёсий партияларга ва ҳаракатларга пул маблағлари ҳамда бошқа моддий маблағлар бериш, ўзга шаклда ёрдам кўрсатиш, шунингдек уларни қўллаб-қувватлаш ҳомийлик ҳисобланмайди.\nСайловолди ташвиқоти ва референдумга қўйилган масалалар бўйича ташвиқот мақсадида ҳомийлик қилиш тақиқланади.\nҚонунга зид бўлган ҳар қандай фаолиятни ҳомийлик воситасида қўллаб-қувватлаш тақиқланади.\nЮридик ва жисмоний шахслар ҳомийликни ихтиёрий равишда ҳамда монеликсиз амалга оширишга ҳақли.\nЮридик ва жисмоний шахслар ҳомийликни якка тартибда ёки бирлашиб, ҳомийлик ташкилотини ташкил этган ёхуд ташкил этмаган ҳолда амалга оширишга ҳақли.\nҲомийлар ўз ҳомийлик хайрияларидан фойдаланиш мақсадлари ва тартибини белгилашга ҳақли.\nҲомийлик ташкилотлари жамоат бирлашмаси, жамоат фонди шаклида, шунингдек қонунларда назарда тутилган бошқа шаклда ташкил этилиши мумкин.\nҲомийлик ташкилотининг номи «ҳомийлик» деган сўзни ўз ичига олган бўлиши керак. Ҳомийлик ташкилотининг номи бошқа ҳомийлик ташкилотларини айнан бир хил деб ҳисоблашга олиб келиши мумкин бўлган даражада аввал рўйхатдан ўтказилган номга ўхшаб кетадиган бўлса, у рўйхатга олиниши мумкин эмас. Ушбу Қонун талабларига жавоб бермайдиган юридик шахс ўз номида «ҳомийлик» сўзидан фойдаланишга ҳақли эмас.\nҲомийлик ташкилотлари ўз фаолиятларини мувофиқлаштириш, шунингдек умумий манфаатларини ифода этиш ва ҳимоя қилиш мақсадида нодавлат нотижорат ташкилотлари ҳисобланувчи уюшмаларга (иттифоқларга) ва ўзга бирлашмаларга бирлашишлари мумкин.\nҲомийлик ташкилотларининг ташкилий-ҳуқуқий шаклига қараб юридик ва (ёки) жисмоний шахслар уларнинг муассислари бўлиши мумкин.\nДавлат ҳокимияти ва бошқаруви органлари, фуқароларнинг ўзини ўзи бошқариш органлари, шунингдек давлат унитар корхоналари, давлат муассасалари ҳамда ташкилотлари ҳомийлик ташкилотининг муассислари бўлиши мумкин эмас.\nҲомийлик ташкилотларини давлат рўйхатидан ўтказиш қонун ҳужжатларида белгиланган тартибда адлия органлари томонидан амалга оширилади.\nАдлия органининг ҳомийлик ташкилотини давлат рўйхатидан ўтказишни рад этиш ҳақидаги қарори, шунингдек мазкур органнинг давлат рўйхатидан ўтказиш муддатларини бузганлиги устидан судга шикоят қилиниши мумкин.\nБинолар, ер участкалари, транспорт, иншоотлар, асбоб-ускуналар, пул маблағлари, қимматли қоғозлар ва бошқа мол-мулк, шунингдек ахборот ресурслари ва ўзга интеллектуал фаолият натижалари ҳомийлик ташкилотининг мулки бўлиши мумкин.\nҲомийлик ташкилоти ўзида бўлган мол-мулкка нисбатан қонун ҳужжатларига, ташкилотнинг уставига ва ҳомийлик мақсадларига зид бўлмаган ҳар қандай битим тузишга ҳақли.\nҲомийлик ташкилоти ўз таъминоти (шу жумладан фаолияти билан боғлиқ барча харажатлари) учун молия йилида ўзи сарфлайдиган молиявий маблағларнинг кўпи билан 20 фоизидан фойдаланишга ҳақли. Ушбу чеклов ҳомийлик дастурларини амалга оширишда иштирок этадиган шахсларнинг меҳнатига ҳақ тўлашга нисбатан қўлланилмайди.\nҲомийлик ташкилоти кўнгиллиларнинг ушбу ташкилотдаги фаолияти билан боғлиқ харажатларини (хизмат сафари, транспорт харажатларини ва бошқа харажатларини) тўлаши мумкин.\nЎзбекистон Республикаси Давлат бюджети ва давлат мақсадли жамғармаларидан ҳомийлик ташкилотининг ҳисобварағига тушган маблағлардан фақат бу маблағларни ажратиш чоғида назарда тутилган ҳомийлик мақсадлари учун фойдаланилади.\nҲомийлик ташкилотларига берилган ҳомийлик хайрияларидан фақат ҳомийлик мақсадларида фойдаланилади ва бу хайриялардан ҳомийлик ташкилотларини сақлаш учун фойдаланилиши мумкин эмас.\nҲомийлик ташкилотининг мол-мулки бу ташкилотнинг муассисларига ёки аъзоларига бошқа шахсларга сотилиши ёхуд берилишига қараганда қулайроқ шартларда сотилиши ёки берилиши мумкин эмас.\nҲомийлик ташкилоти ўз мажбуриятлари юзасидан қонунда белгиланган тартибда ундирув қаратилиши мумкин бўлган мол-мулки билан жавоб беради.\nҲомийлик ташкилотининг мол-мулкини шакллантириш манбалари қуйидагилар бўлиши мумкин:\nҳомийлик ташкилоти муассисларининг бадаллари, аъзоликка асосланган ҳомийлик ташкилотлари учун эса аъзолик бадаллари;\nюридик ва жисмоний шахсларнинг пул ва (ёки) бошқа мол-мулк шаклидаги ҳомийлик хайриялари;\nакциялар ва бошқа қимматли қоғозлардан олинган даромадлар;\nқонун билан рухсат этилган тадбиркорлик фаолиятидан олинган даромадлар, шу жумладан ҳомийлик ташкилоти таъсис этган тижорат тузилмаларидан тушган тушумлар;\nЎзбекистон Республикаси Фуқаролик кодексининг 40-моддаси ва Ўзбекистон Республикасининг «Нодавлат нотижорат ташкилотлари тўғрисида»ги Қонунининг 31-моддасига кўра тижоратчи бўлмаган ташкилот (нодавлат нотижорат ташкилот) ўзининг уставда белгиланган мақсадларига мос келадиган доираларда тадбиркорлик фаолияти билан шуғулланиши мумкин.\nҳомийлар ва кўнгиллиларни жалб этиш, шу жумладан ҳомийлик хайриялари йиғиш мақсадида ўтказиладиган кўнгилочар, маданий, спорт тадбирлари ва бошқа оммавий тадбирларни ташкил этиш кампанияларини ўтказишдан тушадиган маблағлар;\nқонун ҳужжатларида белгиланган тартибда лотереялар ва кимошди савдолари ўтказишдан олинган даромадлар;\nЎзбекистон Республикаси Давлат бюджети ва давлат мақсадли жамғармалари маблағлари;\nҲомийлик дастури ҳомийлик ташкилотининг юқори бошқарув органи томонидан тасдиқланган ва мазкур ташкилотнинг уставда белгиланган мақсадларига мос келадиган вазифаларни ҳал қилишга қаратилган тадбирлар мажмуидир.\nҲомийлик дастури мўлжалланаётган тушумлар ҳамда режалаштирилаётган харажатлар сметасини (шу жумладан ҳомийлик дастурини амалга оширишда иштирок этаётган шахсларнинг меҳнатига ҳақ тўлашни) ўз ичига олади, дастурни амалга ошириш босқичлари ва муддатларини белгилайди.\nҲомийлик дастурларини (шу жумладан ҳомийлик дастурларини амалга оширишда иштирок этаётган шахсларнинг меҳнатига ҳақ тўлаш харажатларини ва ҳомийлик дастурларини амалга ошириш билан боғлиқ бошқа харажатларни) молиялаштириш учун молия йилида тушган даромадларнинг, қонун билан рухсат этилган тадбиркорлик фаолиятидан олинган даромадларнинг, шу жумладан ҳомийлик ташкилоти таъсис этган тижорат тузилмаларидан тушган тушумларнинг камида 80 фоизидан фойдаланилиши керак.\nҲомийлик дастурлари амалга оширилаётганда тушган маблағлардан шу дастурларда белгиланган муддатларда фойдаланилади.\nҲомийлик ташкилотини қайта ташкил этиш ва тугатиш қонунда белгиланган тартибда амалга оширилади.\nБатафсил маълумот учун қаранг: Ўзбекистон Республикаси Фуқаролик кодексининг 49 ва 53-моддалари ҳамда Ўзбекистон Республикасининг «Нодавлат нотижорат ташкилотлари тўғрисида»ги Қонунининг 36-моддаси.\nҲомийлик ташкилоти тугатилганда унинг кредиторлар талаблари қаноатлантирилганидан кейин қолган мол-мулкидан ташкилот уставида назарда тутилган тартибда ёки, агар ҳомийлик ташкилотининг мол-мулкидан фойдаланиш тартиби унинг уставида назарда тутилмаган бўлса ёхуд қонунда бошқача тартиб белгиланмаган бўлса, тугатиш комиссиясининг қарорига биноан ҳомийлик мақсадларида фойдаланилади.\nҲомийлик субъектларининг ҳуқуқлари ва қонуний манфаатлари давлат томонидан кафолатланади.\nҲомийлик субъектининг ўз ҳомийлик мақсадларини ва амалга ошириш шаклларини танлаш эркинлигини чеклашга йўл қўйилмайди.\nДавлат ҳомийликни қуйидаги шаклларда қўллаб-қувватлаши мумкин:\nҳомийлик ташкилотлари ишлаб чиқадиган ҳомийлик дастурларини танлов асосида давлат томонидан молиялаштириш;\nдавлат мол-мулкини ҳомийлик ташкилотларига қонун ҳужжатларида назарда тутилган тартибда бепул ёки имтиёзли асосда мулк қилиб бериш;\nдавлат мулки бўлган бинолар, жойлар ва бошқа мол-мулк ижараси ҳақини тўлаш бўйича имтиёзлар бериш;\nҳомийлик ташкилотларининг моддий-техника базасини мустаҳкамлашга кўмаклашиш;\nҳомийлар, кўнгиллилар ҳамда ҳомийлик ташкилотларини рағбатлантириш.\nҚонун ҳужжатларига мувофиқ давлат ҳомийликни бошқа шаклларда ҳам қўллаб-қувватлаши мумкин.\nҲомийлик субъектларига қонун ҳужжатларига мувофиқ имтиёзлар берилади.\nАдлия органлари ҳомийлик ташкилотининг устави қоидаларига риоя этилиши устидан ўз ваколатлари доирасида назоратни амалга оширади.\nҲомийлик ташкилотининг молиялаштириш манбалари ва даромадлари ҳамда солиқлар, йиғимлар ва бошқа мажбурий тўловларни тўлаши устидан давлат солиқ хизмати органлари қонун ҳужжатларига мувофиқ давлат назоратини амалга оширади.\nҲомийлик ташкилотининг фаолияти тўғрисидаги ҳисобот қонун ҳужжатларида назарда тутилган тартибда адлия ва давлат солиқ хизмати органларига тақдим этилади.\nҲомийлик ташкилотига мол-мулк, шу жумладан пул маблағлари берувчи ҳомийлар мазкур ташкилотдан шу мол-мулкдан мақсадли фойдаланилганлиги тўғрисида ҳисобот талаб қилишга ҳақли.\nҲомийлик ташкилоти ўз йиллик ҳисоботларидан эркин фойдаланилишини таъминлайди.\nҲомийлик ташкилоти даромадлари ва харажатларининг миқдорлари ҳамда тузилиши, мол-мулки, ходимларининг сони, уларнинг меҳнатига ҳақ тўлаш ва кўнгиллиларни жалб этиш тўғрисидаги маълумотлар тижорат сири бўлмайди.\nАдлия органлари ҳомийлик ташкилоти томонидан ўтказиладиган тадбирларда иштирок этиш учун ўз вакилларини юборишга, мазкур ташкилот аъзоларидан ва бошқа фуқаролардан ҳомийлик ташкилотининг уставига риоя этилиши билан боғлиқ масалалар юзасидан тушунтиришлар олишга ҳақли.\nҲомийлар, кўнгиллилар ҳамда ҳомийлик ташкилотлари Ўзбекистон Республикасининг қонун ҳужжатларида ҳамда халқаро шартномаларида белгиланган тартибда халқаро ҳомийлик фаолиятини амалга оширишга ҳақли.\nХалқаро ҳомийлик фаолияти халқаро ҳомийлик лойиҳаларида, халқаро ҳомийлик ташкилотларининг ишида иштирок этиш, ҳомийлик фаолияти соҳасида хорижий шериклар билан ҳамкорлик қилиш орқали, шунингдек халқаро амалиётда қабул қилинган ҳамда халқаро ҳуқуқ принциплари ва нормаларига, Ўзбекистон Республикасининг Конституциясига ва Ўзбекистон Республикасининг қонун ҳужжатларига зид бўлмаган бошқа ҳар қандай шаклда амалга оширилиши мумкин.\nҲомийлик ташкилоти чет эл фуқароларидан, фуқаролиги бўлмаган шахслардан, халқаро ва чет эл ташкилотларидан Ўзбекистон Республикасининг қонун ҳужжатларига мувофиқ ҳомийлик хайриялари олиш ҳуқуқига эга.\nЧет эл фуқаролари, фуқаролиги бўлмаган шахслар, халқаро ва чет эл ташкилотлари Ўзбекистон Республикаси ҳудудида ҳомийлар ва кўнгиллилар сифатидаги фаолиятни ушбу Қонунга мувофиқ амалга оширишлари мумкин.\nЧет эл фуқароларининг, фуқаролиги бўлмаган шахсларнинг, шунингдек халқаро ва чет эл ташкилотларининг ҳомийлик хайрияларидан мақсадли фойдаланилиши мониторингини олиб бориш ҳамда бундай хайриялардан мақсадли фойдаланилиши устидан назорат қилиш Ўзбекистон Республикаси Вазирлар Маҳкамаси томонидан белгиланадиган тартибда амалга оширилади.\nУшбу Қонунда манфаатлар тўқнашуви деганда ҳомийлик ташкилоти ва манфаатдор шахслар (мазкур ташкилот бошқарув органларининг ходимлари, шу жумладан мансабдор шахслари, аъзолари, уларнинг яқин қариндошлари ёки кредиторлари, шунингдек ўзларининг ҳомийлик ташкилоти билан ўзаро муносабатлари оқибатида ташкилотнинг мол-мулкини тасарруф қилишга таъсир этиши мумкин бўлган ҳамда шахсий манфаат кўриш мақсадида ташкилот билан шахсан ёки ўз вакиллари орқали ҳамкорлик қилувчи юридик ва жисмоний шахслар) ўртасида амалга ошириладиган, ҳомийлик ташкилотининг мол-мулкини тасарруф этишга дахлдор бўлган, ҳомийлик фаолиятининг манфаатлари ҳамда мақсадларига мос келмаган ёки мос келмаслиги мумкин бўлган битимлар ва (ёки) операциялар эътироф этилади.\nҲомийлик ташкилотининг манфаатдор шахслар билан битимлар тузишига, шунингдек ҳомийлик ташкилоти томонидан манфаатдор шахслар фойдасига бошқа ҳаракатлар амалга оширилишига ҳомийлик ташкилотининг юқори бошқарув органи розилиги билан йўл қўйилади.\nМанфаатлар тўқнашуви чоғида вужудга келадиган низолар ҳомийлик ташкилотининг юқори бошқарув органи томонидан, келишувга эришилмаган тақдирда эса суд томонидан ҳал қилинади.\nҲомийликни амалга ошириш соҳасида юзага келадиган низолар қонун ҳужжатларида белгиланган тартибда ҳал этилади.\nҲомийлик тўғрисидаги қонун ҳужжатларини бузганликда айбдор шахслар белгиланган тартибда жавобгар бўладилар.\nУшбу Қонун «Халқ сўзи» газетасининг 2007 йил 3 майдаги 86 (4239) - сонида эълон қилинган.\n2007 йил 2 май,\n(Ўзбекистон Республикаси қонун ҳужжатлари тўплами, 2007 й., 17-18-сон, 174-модда; 2008 й., 52-сон, 513-модда; 2015 й., 33-сон, 439-модда; 2016 й., 17-сон, 173-модда; Қонунчилик маълумотлари миллий базаси, 21.04.2021 й., 03/21/683/0375-сон)


ОГОҲ БЎЛАЙЛИК - Ўзбекистон овози газетаси\nКунлар совий бошлаши билан турли иситиш асбоб-ускуналарига эҳтиёж ортади. Баъзан аҳоли орасида қўлбола иситиш ускуналаридан фойдаланиш ҳолатлари ҳам учраб туради. Бу эса ёнғин содир бўлиш хавфини оширади.\nБиргина эътиборсизлик туфайли йиллар давомида машаққатли меҳнат эвазига орттирилган мол-мулк бир зумда кулга айланиши, энг ёмони — ўзимиз ва яқинларимизнинг соғлиғи, ҳаёти хавф остида қолиши мумкин. Бундай кўнгилсизликларнинг олдини олишда тарғибот ишларини кучайтиришнинг аҳамияти беқиёс. Шу мақсадда Тошкент вилояти ИИБ Ёнғин хавфсизлиги хизмати ходимлари томонидан жорий йилнинг ўтган ўн бир ойи мобайнида бир қатор тадбиpлаp ўтказилди.\nЖумладан, вилоят ҳудудида жойлашган коpхона ва ташкилотларнинг ёнғин хавфсизлиги билан боғлиқ ҳолати тўлиқ ўрганиб чиқилди. Ўтказилган текшиpишлар натижасида ёнғин чиқиши хавфи бўлган айрим корхоналар фаолияти вақтинчалик тўхтатилди. Аниқланган 20320 носоз электp асбоб-ускуна ва агрегатдан фойдаланишга чек қўйилди. Ёнғин хавфсизлиги қоидаларини бузган 6 889 нафар масъул шахс ва фуқарога нисбатан 517 миллион 825 минг сўм миқдорда жарима солинди.\nЁнғин хавфсизлигини таъминлаш борасидаги муаммо, камчилик ва нуқсонларни бартараф этиш бўйича вилоят, шаҳар, туман ҳокимликлари ва бошқа ташкилотларга 736 ахборотнома ҳамда тақдимнома киритилди. Амалга оширилган ишлар натижасида жорий йилнинг ўтган ўн бир ойи мобайнида вилоят ҳудудида ёнғинларнинг сезиларли даражада камайишига эришилди.\nАҳоли билан учрашувларда ёнғин ўчириш техникалари намойиш этилмоқда. Болалар боғчалари, мактаб, олий ва ўрта махсус таълим ҳамда даволаш муассасаларининг ёнғинга қарши ҳолати текширилиб, фавқулодда ҳолатларда захира чиқиш йўлларини ўрганиш бўйича машғулотлар ўтказилмоқда.\nЖиддий тайёргарлик ва ёнғин ўчиришни ташкил этиш йўналишида Давлат ёнғин хавфсизлиги хизмати ходимлари томонидан ёнғин, авария ва фавқулодда ҳодисалар содир бўлганда қутқарув ишларини ташкил этиш бўйича 7 амалий ва 45 кўргазмали машғулот ташкил этилди.\nЁнғинларнинг олдини олишда барчамиз бирдек масъулмиз. Оддий ёнғин хавфсизлиги қоидаларига риоя қилсак, ўз уйимиз, оила аъзоларимиз ва ён-атрофдагиларимизни асраган бўламиз.\nТошкент вилояти ИИБ Ёнғин хавфсизлиги бошқармаси бошлиғи, подполковник.


Сардор Раҳмонов: Дастлабки баҳсда ғалаба қозонишимиз шарт\n24 март, 2017, 11:12\nХабарингиз бор, эртага Ўзбекистон Кубоги баҳслари бўлиб ўтади. Унда Муборакнинг “Машъал” клуби сафарда Фарғонанинг “Истиқлол”и билан куч синашади. Мазкур беллашув олдидан “Машъал” ҳимоячиси Сардор Раҳмонов ўз фикрларини билдириб ўтди.\n- Кубок баҳсларини дастлабкисини сафарда Фарғонанинг «Истиқлол» жамоасига қарши ўтказамиз. Илк учрашувда ғалаба қозонишимиз шарт. Жамоамизда кайфият аъло даражада. Барча машғулотларни кўтаринки руҳда ўтказмоқда. Мураббийларимиз бизга керакли кўрсатмаларни беришмоқда. Умид қиламанки, ҳаммаси яхши бўлади, - дейди ҳимоячи.


Қирғизистондаги нодавлат ташкилотлар илк миллий форумга тўпланди\nҚирғизистондаги нодавлат ташкилотлар вакиллари биринчи миллий форумга тўпланди. Форумда иштирок этган ҳукумат амалдорлари нодавлат ташкилотлар сиёсатга фаол аралашаётганини танқид қилди.\nРасмий маъмулотларга кўра, Қирғизистонда 35 мингга яқин нодавлат ташкилот бор. Улар ҳукумат юритаётган сиёсатга жуда катта таъсир ўтказиш салоҳиятига эга. Миллий форумда ҳам айнан нодавлат ташкилотларнинг сиёсатдаги иштироки масаласи муҳокама қилинди.\n“Халқаро толерантлик учун” нодавлат ташкилоти раиси Рая Қодирова ҳукумат вакиллари танқидига қисман қўшилади.\n“Биз сўзсиз тарзда сиёсатга аралашамиз. Бироқ сиёсатнинг икки тарафи бор. Нодавлат ташкилотлар сиёсий қарорлар қабул қилинишида фаол иштирок этмоғи лозим. Аммо сиёсатнинг иккинчи жиҳати бўлган ҳокимият учун кураш жараёнига аралашмаслигимиз керак”, - деди Рая Қодирова.\nБироқ ҳукумат вакиллари нодавлат ташкилотлар ҳокимият учун кураш жараёнига ҳам аралаша бошлаганини даъво қилмоқда. Масалан, айрим нодавлат ташкилотлар президент ва бош вазир истеъфоси талаби билан чиқа бошлади. Қирғизистон президенти ҳузуридаги инсон ҳуқуқлари комиссияси раиси Турсунбек Акун бу ҳолат нодавлат ташкилотлар этикасининг қўпол тарзда бузилиши эканини таъкидлади.\n“Хориж маблағи, гранти асосида фаолият кўрсатаётган нодавлат ташкилотларнинг президент ва бош вазир истеъфоси талаби билан чиқиши хорижий давлатларнинг шу ташкилотлар орқали Қирғизистоннинг ички ишига аралашуви сифатида талқин қилиниши мумкин”, - деди Т.Акун.\nФорум иштирокчилари 2005-2006 йилларда ҳукумат режалаштирилган ислоҳотлар кўнгилдагидай амалга оширилмаганини қайд этди.\n“Демократия ва фуқаролик жамияти учун” нодавлат ташкилотлар бирлашмаси раҳбари Эдил Байсалов таъкидича, нодавлат ташкилотлар фаолиятида муросасозлик анъанаси пайдо бўлаётгани учун ҳам шундай вазият юзага келган.\n“Ислоҳотларнинг амалга оширилиши суст кетаётганида ҳокимиятни айбласак ҳам бўлади, айблаяпмиз ҳам. Бироқ, фикримча, фуқаролик жамиятининг фаоллиги сустлашиб қолгани учун ҳам ислоҳотларни амалга ошириш кечикмоқда. Фуқаролик жамияти ҳокимият назоратчисидир ва биз фаолиятимизни сустлаштиришга асло ҳақли эмасмиз”, - деди Э.Байсалов.\n“Ер ҳайдовчи” нодавлат ташкилоти раҳбари Қочқин Бўлатов мамлакатда 35 мингга яқин нодавлат ташкилот борлигини, аммо улар тарқоқ эканини билдирди.\n“Форумнинг асосий мақсади тарқоқ нодавлат ташкилотлари ўртасида бир иттифоқни пайдо қилишдир”, -деди Қочқин Бўлатов.


GM Uzbekistan автомобилларни сотишнинг ноқонуний тизими мавжуд бўлганини инкор этди\n12:19 / 24.06.2016\n"GM Uzbekistan компанияси томонидан ишлаб чиқарилган автомобилларни ноқонуний усуллар орқали сотиш тизими мавжудлиги ва компания раҳбариятининг ҳибсга олиниши билан боғлиқ маълумотлар "ҳақиқатга яқин эмас ҳамда мавжуд вазиятни акс эттирмайди", дейилади компания матбуот хабарномасида.\n«Биз расмий равишда «ЖиЭм Ўзбекистон» АЖнинг раҳбар ходимлари, хусусан, компаниянинг амалдаги раҳбарлари, корхонанинг турли хизматлари ходимлари ҳибсга олингани тўғрисидаги сўнгги кунларда турли матбуот нашрларида эълон қилинган хабарларни инкор этамиз», – деб таъкидлаган компания матбуот хизмати.\nКомпания вакиллари, бир қатор хориж ОАВнинг хабарларини инкор этиш баробарида, айнан қайси ОАВ эканига ойдинлик киритмаган.\nБундан ташқари, Асака шаҳридаги автомобилсозлик заводи фаолияти вақтинча тўхтатилгани тўғрисидаги хабар ҳам асоссиз экани айтилар экан, завод жадвал бўйича ишлаётгани таъкидланган.\nОАВда ички бозорда автомобилларни сотишнинг ноқонуний тартиби мавжуд бўлгани ҳақидаги хабарлар ҳам тарқалган эди. Унга кўра, дастлаб экспортга чиқарилган автомобиллар маҳаллий бозорга ноқонуний олиб кирилган ва сотилган. Гўё шу мақсадда, қўшни давлатларнинг чегарадош ҳудудларида махсус автотураргоҳлар ташкил этилган.\n«Шу билан нафақат «ЖиЭм Ўзбекистон» асоссиз ва далилсиз айбланмоқда, балки Ўзбекистон Республикасининг бошқа давлат органлари, хусусан, Давлат божхона қўмитаси, Давлат солиқ хизмати, чегараларни қўриқлаш Давлат қўмитаси, банклар ва бошқа идоралар ҳам айбланмоқда. Чунки улар ҳам шу каби ноқонуний тизим иштирокчилари бўлиб қолишар эди», – деб ҳисоблашган компания расмийлари.\nҚайд этилишича, «экспорт учун декларация қилинган автомобилларни ички бозорда сотиш бўйича сохта тизимлар бўлиши назарий ва амалий жиҳатдан ҳам мумкин эмас». «Бундан ташқари, бу каби ишларни амалга ошириш қўшни давлатларнинг ҳам давлат органларини жалб этишни тақазо этган бўлар эди».


"Euro news" — @euronewsofficiall Telegram-kanali — TGStat\nEURO NEWS News channel @euronewsofficiall Euro News is the latest news If you want to comment, write to our channel group here entrance door https://t.me/+2u-FmDvX28NmOTAy\n22 июн куни Сурхондарё вилояти Тўпаланг сув омборида тошқин юз бергани, одамлар саросимага тушиб қолгани ҳақида хабарлар ва тасвирлар тарқалди. Kun.uz мухбири воқеаларга доир маълумотларни йиғиб, кичик суриштирув ўтказди.\nEuro news dan repost\nҲаммаси паролга бориб тақалади: Интернетдаги фирибгарликнинг янги турлари\nФирибгарлар содда одамларнинг пластик картасини “қоқиб кетиш”нинг янгидан янги йўлларини топишяпти. Лекин барчаси охир-оқибат битта жойга бориб тақалади: карта рақами ва SMS’да келган кодни киритиш. Хўш, одамларни авраб пулларини қўшқўллаб бериб қўйишга ундаш учун ҳозир қайси усуллар “трендда” бўлиб турибди?https://t.me/euronewsofficiall\nТошкентда дарахтларни сунъий равишда қуритишга уриниш ҳолати аниқланди\nИжтимоий тармоқларда Миробод туманидаги Катта Миробод маҳалласи ҳудудида дарахтларга зиён етказилаётгани ҳақида хабар тарқалди. Хабарда дарахтлар остига ҳар куни эрталаб ва кечқурун дизель ёқилғиси қуйилаётгани айтилади. Экология қўмитаси ҳолатни тасдиқлаб, суриштирув бошлаганини маълум қилди\nТўқаевнинг бу қатъиятли чиқиши нимадан далолат? Унинг гаплари Қозоғистон учун муаммолар туғдириши мумкинми? Қозоғистонлик шарқшунос Темур Умаров шу саволларга жавоб берди.\n"Euro News" — @euronewsofficiall Telegram-kanali statistikasi — TGStat\nФермернинг бурнини қонатишдан осони йўқ\n📹 👉 ТЎЛИҚ ВИДЕОНИ КЎРИШ\n"Тўпаланг ГЭС" УКси директори Асрор Улуғов ва Фавқуллодда вазиятлар вазирлиги масъул ходимининг ҳолат юзасидан муносабати\nСурхондарё вилояти Сариосиё туманида жойлашган Тўпаланг сув омбори бўйича бирламчи маълумот\nИжтимоий тармоқларда Тўпаланг сув омборида сув чиқаётганлиги тўғрисида маълумотлар тарқалди ушбу ҳолат бўйича қуйидагиларни маълум қиламиз. Бугун 22 июнь куни соат 08:14ларда Тўпаланг сув омборидан чиқаётган сув кескин кўтарилган, Тўпаланг ГЭС сув омбор лойихаси қуввати 400 млн.м.куб, амалда 378,87 млн. м.кубни ташкил этмоқда. Сув ташламаси режавий 70 м.куб.сек. 2022 йил 22 июнь куни хозирга вақтда 110 м.куб сек.ни ташкил этмоқда.\nСув омборининг мустахкамлигига зиён етмаган, айни вақтда чиқарилаётган сув хажмини камайтириш ишлари олиб борилмоқда. — ФВВ\nАфғонистон жануби-шарқида 6,1 балли ер силкиниши рўй берди. Маҳаллий манбалар маълумотига кўра, қурбонлар сони 280 нафарни ташкил этмоқда, яна 600 нафар атрофидаги киши жароҳатланган. Рақамлар ортиши мумкин.\nАнтонио Рюдигер яқинда «Челси»ни тарк этди ва эркин агент сифатида «Реал»га келиб қўшилди. Сўнгги мавсумларда Европанинг энг яхши ҳимоячиларидан бири бўлган Рюдигер ThePlayersTribune лойиҳаси меҳмони бўлиб, Лондондаги ҳиссиётларини сўзлаб берди ва шу баҳона «Челси» билан хайрлашиб олди.\nМасс-медиа фонди раиси Комил Алламжоновни Ўзбекистонга ноқонуний равишда 4,2 млн долларлик тақинчоқлар олиб кирганликда айблаган Eltuz нашри ўз хабарига раддия берган ҳолда, Алламжоновдан узр сўради. Нашр Германия қонунчилиги асосида суд томонидан тайинланиши мумкин бўлган жаримани тўлашга тайёрлигини билдирган.\nРоссия давлат нашрлари асирга тушган икки америкалик - Александр Дрюке ва Энди Ҳюн Донецкда сақланаётгани ҳақида хабар тарқатди. Бу шуни англатадики, улар ўзини ўзи мустақил деб эълон қилган «ДХР»да рухсат этилган ўлим жазосига ҳукм қилиниши мумкин - ёлланган ҳолда урушда иштирок этишгани учун.\n1979 йил декабрида СССР Қуролли кучлари «дўстона халққа ёрдам» шиори остида Афғонистон чегарасини кесиб ўтади. Миллионлаб тинч аҳоли ва минглаб жангчилар ёстиғини қуритган уруш бошланади. Совет ҳукумати Афғонистондаги махфий ҳарбий операцияларда ўзбеклар, тожиклар ва туркманлардан ташкил топган рота жангчиларидан фойдаланган.\nЎзбекистон-Озарбойжон стратегик шериклигини чуқурлаштириш тўғрисида декларация имзоланди\nКўксаройда ўтган самарали музокаралар якунида ҳужжатларни имзолаш маросими бўлиб ўтди. Икки мамлакат ўртасида қўшма инвестиция фонди ташкил этилади.\n“Халқнинг бошини офтоб уриб, иссиқдан азият чекяпти”, деган фуқаро Конституциявий комиссия аъзоларидан “тонировка”ни бепул қилишни сўради. Комиссия раиси Акмал Саидов бу асосий қонунга киритадиган даражадаги масала эмаслигини айтди. “Жудаям тўғри, лекин буни Конституцияда ёзолмаймиз”, деди у.\nОлий аттестация комиссияси сайти ҳакерлар ҳужумига учради\nҲужум муаллифлари – BWT ҳакерлар гуруҳи Ўзбекистондаги барча илмий-тадқиқот ишларини кўчириб олишганини билдирган. Бироқ сайтдаги ҳамма маълумотлар очиқ маълумот экани, ҳакерлар ниманидир ўғирлагани ёки йўқлиги ҳозирча аниқмаслиги айтилмоқда.\nОлий Мажлис Қонунчилик палатасининг 21 июн кунги ялпи мажлисида депутатлар Расул Кушербаев ва Алишер Қодиров ўртасида қисқа, бироқ даҳанаки тортишув юзага келди. Хўш, бунга сабаб бўлган қонун лойиҳасида нималар дейилган?\nҚабулдан сўнг Кўксарой қароргоҳида Шавкат Мирзиёев ва Илҳом Алиев тор доирада учрашув ўтказди. Давлат раҳбарлари Ўзбекистон ва Озарбойжон ўртасидаги кўп қиррали стратегик шериклик муносабатларини янада кенгайтириш юзасидан фикр алмашди.\nҲаммаси паролга бориб тақалади: Интернетдаги фирибгарликнинг янги турлари Фирибгарлар содда одам...\nТошбўрон қимматга тушди: Ўзбекистон Япония билан ўйинни мухлисларсиз ўтказади, ЎФА 50 минг доллар...\nКасбини ўзгартирган кўрпачалар. Айтишларича, бу Дархонда суратга олинган.👉🏻https://t.me/euronewso...\nГлобал савдода янги муаммо: Кореяда юк машина ҳайдовчилари оммавий иш ташлади Жанубий Кореяда юк...\nToshkentda Chorsu bozoridan 158 kilogramm shakar sotib olgan fuqaro aniqlandi 👉https://t.me/euro...


сана : 16-06-2017 / Жамият\nЮртимизда аҳолини тоза ичимлик суви билан таъминлашга катта эътибор қаратилмоқда. Бу борада салмоқли ишлар амалга оширилаётир. Ичимлик суви қувурлари ва тармоқлари, сув чиқариш қудуқлари, сув миноралирини қуриш ҳамда реконструкция қилиш бўйича манзилли дастурларининг амалга оширилиши Ўзбекистон\nсана : 16-06-2017 / Қизиқарли фактлар\nҚатар шу кунларда сиёсий сабаблар туфайли кўпчиликнинг диққат марказига айланмоқда. Қуйида сизни ҳайратга солиши мумкин бўлган Қатар ҳақидаги фактларни келтириб ўтамиз.\nТақлид — кимгадир эргашиб, уни такрорлаш, бировга ўхшашга ҳаракат қилиш. У инсоннинг қонида бор нарса ва бизга бекорга бу хусусият берилмаган. Айнан тақлид туфайли одам гапиришни, овқат ейишни, одоб-ахлоқни ва яшаш учун зарур бошқа малакаларни ўрганади. Афсуски, тақлид доим ҳам фойда


Элчилик – халқаро тотувлик асоси | Muslimaat.uz\nМанзилингиз:Муслимаат»Хадичаи Кубро мадрасаси»Элчилик – халқаро тотувлик асоси\nBy Muslimaat on\t Dekabr 26, 2016 Хадичаи Кубро мадрасаси\nБиламизки, давлат ўз мустақиллигига эришгандан сўнг у бошқа давлатлар билан ўзаро алоқа қилиши орқали жаҳон миқёсида ўз ўрнига эга бўлади. Албатта, Давлатнинг ташқи сиёсати жамият тараққиётида муҳим ўрин касб этади. «Дипломатия» ҳам ташқи сиёсатнинг асосий жиҳатларидан бири ҳисобланади. Модомики, бу борада сўз юритилар экан, аввало, бу тушунчанинг маъносини билиб олиш зарур ҳисобланади. «Дипломатия» деганда «давлатнинг айрим органлари билан сиёсий мақсадда халқаро муносабатларнинг турли соҳаларида вакил орқали ҳамкорлик қилишдаги саъй-харакатлар мажмуи» тушунилади…


Ногиронга солиқдан имтиёз борми?: – MEHRTILSIMI.uz\nСаламат Авезов 03.10.2019\tFikr bildirganlar yo’q 7 631 кўрилди\n‒ Солиқ кодексига кўра, ер солиғидан I ва II гуруҳ ногиронлари озод қилинган. Аҳамият беринг, бу имтиёз ногироннинг ўзига берилган, ногирон боласи бор аёлга эмас. Мазкур имтиёз пенсия гувоҳномаси ёки тиббий-меҳнат эксперт комиссиясининг маълумотномаси асосида берилади.\nШунингдек, мазкур тоифадаги шахсларга мулкида бўлган мол-мулкка жисмоний шахсларнинг мол-мулкига солинадиган солиқ солинмайди.\nAvvalgi Avvalgi sahifa: Ўқишдан четлатишадими?\nKeyingi Keyingi sahifa: Оиламга қандай имтиёз бор?\nShu hafta: 2282\nShu oy: 11286


Бугун жуда эрта уйғондим. Ҳали саҳарликка ҳам анча бор. Балконга чиқдим. Уммон гувиллаб турибди. Кўкда ойдинлик аломатлари бўлмаса ҳам бир-икки киши соҳилда юрибди. Бу ерда уйқуси қочган одам ҳар тунда учраб туради.\nМен эса кўрган тушимни ўйлаб ўтирибман. Жумага ўтар кечаси Юсуф Жумани туш кўрибман. Балки унинг ўғли Алишерга сим қоққандим ва Жаслиқдан бирор хабар бўлиб-бўлмаганини сўрагандим, шуни ўйлаб ётган бўлсам керак, деб ўйлайман.\nДеразам остида шовуллаётган уммонга термулиб ўтирибману кўз олдимдан кўрган тушим филм каби ўтмоқда׃\nЮсуф Жума билан Ҳавайининг Ваикики соҳилларида юрган эканмиз.\n“Мен ҳам сизни туғилган кунингиз билан табрикламоққа келдим…”\n“Раҳмат. Ҳали унгача анча бор… Жаслиқни бутунлай тарк этдингизми?\n“Эсингиздами, Сиз намойишларни бошлаб юбормасдан олдин гаплашгандик. Алишер билан бирга эдингиз. Узоқ гаплашдик. Машрабни қутқардик, лекин Сизни қутқаришимиз қийин бўлади” деган эдим. Ўшанда мен Сизга “Яратган ҳар кимга вазифа беради, Сизга балки сўз айтиш, юракларни ва тафаккурларни уйғотиш вазифасини бергандур? Балки намойиш қилиб кўчаларга чиқишни бошқаларнинг вазифаси қилиб қўйгандур? Балки сиз сўзингизни эркин айтишингиз учун ҳижрат қилишингиз керакдур?” деганимда мендан бироз ранжигандек бўлдингиз. Ундай бўлса, оилангизни чиқариб юборинг, бу зулм остида қолиб кетмасин, дедим. “Бу гапни болаларимга айтдим, лекин улар “Ота сиз қаерда бўлсангиз биз ҳам ўша ердамиз” дейишмоқда, деб унамадингиз. Балки Сиз ҳақ эдингиз ўшанда. Чунки мен ҳам кетсам, ким қолади, деб ўйлаётган эдингиз”.\n“Ҳа. Ҳамма кетиб қолаверса, ким курашарди?\n“Кураш… Нима учун? ”\n“Жаҳонгир ака, шу савол сиздан чиқаятими? Ахир бу миллат учун биз курашмасак ким курашади?”\n“Лекин бу миллат сизнинг ёнингизда турмади…”\n“Бутун миллатни курашчи бўл деб айта олмаймиз-ку?”\n“Мен ҳам айта олмайман. Аммо бу миллатнинг гуллари-чи?”\n“Бу гуллар ҳам сувсиз қолиб, сўлиган!”\n“Мана Сиз Каримовга “Кет!” дея байроқ кўтардингиз, лекин Сизга ҳеч ким қўшилмади.”\n“Одамларнинг бардоши битган, зулмга қарши бош кўтарадиган каби эди. Мен плакат кўтариб, кўчама-кўча юрганимда улар менга қўшилиб кетишларига умид қилгандим. Бўлмади.”\n“Оддий одамларни қўйиб туринг. Ўшанда ҳатто “Озодлик”, “Би-Би-Си”, “Америка овози” радиолари ҳам ўзини четга тортди. Мухолифатман деганлар ҳам ўзини панага олди. Бу ёқда биз уларни сўқирлар дея айблай бошлаганимиздан кейингина тамшаниб қўйишди. Таъна-дашномли мақолаларни тинимсиз ёза бошлаганимиздан кейингина орада битта хабар берадиган бўлишди. Барака топсин, агар Ризо Обид мени қўллаб турмаганда, Нидои Мазлум бўлмаганда балки мен ҳам чарчаб қолишим мумкин эди.”\n“Мана ҳозир чарачаб қолганга ўхшайсиз. Шунинг учун келдим, нимагалигини билмоқчиман”.\n“Чарчаганим йўқ… Энди бошқа ишларга бел боғладим.\nБундан 15-17 йиллар олдин Ислом Каримов ҳақида гапириш, уни танқид қилиш жаҳаннамга тушишдек гап эди. Мухолифатнинг мана-ман деган танқидчиси ҳам унинг номини айтишга қўрқиб, “Ҳукумат” деб танқид қиларди. Мен қатағонларга қарамай уни танқид қилавердим. Ўшанда ҳатто радиоларда ишлайдиганлар менга “тузини ошириб юбораяпсиз” дейишарди. “Тузи ошган” танқидларим бир нечта китобга айланди. Кимлардир устимдан кулишди. Кимлардир менга ачинишди. Лекин менинг мақсадим бор эди. Одамлар онгига “Мана бу одам танқид қилмоқда-ку, биз-чи?” деган фикрни жойлаш эди. Албатта, Сиз каби жасоратли инсонлар билан биргаликда буни жойладик ҳам.\nКейинги бир неча йилдирки, одамлар очиқ исмларини ёзиб, Каримовни танқид қиладиган, ҳатто уни ошириб сўкадиган ҳам бўлишди. Демак, қўрқув синдромини синдиришда нимадир қила олдик.\nИккинчиси, мухолифатнинг “даҳо”лари ҳақида гапириш мумкин эмас эди. Гапирдингизми, сизни иғвогар, МХХ хизматчиси, хоин деб эълон қилишарди. 1990 йилларнинг ўрталарида уларни танқид қилган одамни-мени “миллатнинг душмани” деб аташганди. Яъни ўзларини миллат деб билишганди. Уларни танқид қилиш-миллатни танқид қилиш деб ёзишарди. Ўшанда мен очиқ исмимни қўйим ёзардим ва баъзилар аноним тарзида фикр айтишарди. Уни ҳам мендан кўришарди. Бу синдромни ҳам синдирдик.\nМана кейинги йилларда уларни очиқ танқид қиладиганларнинг саноғи йўқ. Демак, бу ҳам натижа. Сиз ҳам нафақат Каримовни, балки мухолифат “даҳо”ларини ҳам осмондан узиб, ерга ёпиштирганингиз учун улар Сизнинг номингизни унуттиришга ҳаракат қилишди. Асарларингизни кўрмасликка олдилар. Ҳаракатларингиздан кўз юмдилар. Лекин биз уларга баҳо беришни Сизнинг тақдирингиз билан боғлаб қўйганимиздан кейингина Юсуф Жуманинг дўстига айландилар. Бугун энди Жаҳонгир Муҳаммад ёки Ризо Обиднинг дашномларисиз ҳам улар Сизнинг номингизни баралла айтишга мажбурлар. Айтмасалар хароб бўлишларини англадилар. Бу ҳам натижа. Демак, нималарнидир ўзгартираяпмиз.\nХудди ана шундай йўлимизда давом этаверамиз. Бизни сўкишлари, камситишлари, бизга туҳмат, иғво ёғдиришлари мумкин. Бугунга қадар буни кўп кўрдик. Лекин охир оқибат биз айтган йўлга кирдилар ва кирадилар. Битта асов отни қантариш нақадар машаққат, ҳалики бу инсон!\nБугун бу кураш жабҳасида Сизнинг ўрнингиз сезилиб қолди. Жаслиқни ташлаб бутунлай бу томонга келинг!”\n“Бутунлай келаман, аммо сизларни Ватанга қайтариб олиб кетиш учун!”\n“Мен биз ижод аҳлининг вазифамиз лидер бўлиш, президент бўлиш ёки байроқ кўтариб халқни майдонга етаклаш, деб билмайман. Бизнинг вазифамиз одамларни ана шуларга илҳомлантириш, ўз кучига ишонтириш ва ўз ҳаққи учун ўзи курашишга ўргатишдир. Бу лидерликдан ҳам, байроқ кўтаришдан ҳам қийин иш.”\n“Деҳқонча қилиб айтганда, ҳар ким қўлидан келганини қилиши шарт демоқчисизда!”\n“Ҳа, гапнинг деҳқончаси шу! Ҳар ким ўзига юкланган вазифани билиши, идрок этиши ва шуни бажариши керак демоқчиман”…\nЮсуф Жума хаёл сурганча уммоннинг Қуёш ёрита бошлаган нурли уфқи томон одимлайди. Мен эса бирдан сергак тортаман ва нега доим ўзим гапирдим, нега уни эшитмадим, балки унинг менга айтадиган жуда муҳим гаплари бор эди ва мен бунга имкон бермадим, деб ўзимни қийнай бошлайман…\nБу-ку тушда. Зотан тушимда эмас, ўнгимда ҳам шундай бўлади. Бу фитратимдаги хато эканлигини биламан ва тузатишга уринганим билан тузата олмайман. Фақат гапириш эмас, одамларни тинглаш, улардаги фикр бойлигини териб олиш ҳам маҳорат.\nНачора, ҳамманинг ҳам камчилиги бўлади, мен ҳам мустасно эмас!\nДарвоқе, эртага уммон остига саёҳатимиз бор ва яна мулоҳаза қилишга фурсат бўлади.


Андижонлик ота алиментдан қочиб 3 ёшли қизчасини ўлдирди\nОлий Мажлис депутатлари Оролбўйини ривожлантириш дастури ижросидан қониқмади. Меҳнат вазирлиги ишлаб чиқариш пайтидаги бахтсиз ҳодисаларда 241 киши вафот этганини билдирди. Андижонда алимент тўламаслик учун 3 яшар қизини ўлдирган йигит 18 йилга қамалди. Жорий ҳафта матбуот шу каби воқеалар ҳақида хабар берди.\nОлий Мажлис Қонунчилик палатаси Спикери Оролбўйидаги муаммоларга эътибор қаратди\nОролбўйини 2017-2021 йилларда ривожлантириш дастури ижроси Олий Мажлис депутатлари томонидан ўрганилиб, бир қатор камчиликлар аниқланди (“Жамият”, 29 июнь). Бу ҳақда Олий Мажлис Қонунчилик палатаси Спикери Борий Алихонов маълум қилган. Дастурга мувофиқ, ҳудуддаги сув тармоқларини таъмирлаш ва реконструкция қилиш белгиланган. Аммо Мўйноқ туманидаги “Шеге”, “Мадели”, “Порлитау”, “Қазахдаря” овул фуқаролар йиғинларида сув тармоқларини таъмирлаш ишлари бажарилмаган. Оролбўйи ҳудудидаги 70 ёшдан ошган қарияларни бепул дармондори билан таъминлаш талаби ҳам шу кунгача амал ошмаган. Шунингдек, ҳудудда тиббий муассасалар, уй-жой қуриш, таълим, спорт ва аҳолига хизмат кўрсатиш соҳаларидаги тадбирлар ҳам ўз муддатидан кечикаётгани маълум бўлган.\nСўнгги уч йил ичида Ўзбекистонда ишлаб чиқариш пайти 1214 та бахтсиз ҳодиса кузатилиб, шундан 241 таси ўлим билан тугади (“Даракчи”, 5 июль). Бу ҳақда Бандлик ва меҳнат муносабатлари вазирлиги маълумот берган. Фуқаролар меҳнат ҳуқуқлари бузилиши ва давлат органларида мажбурий меҳнат шароити бўйича 21 мингдан зиёд даъво билан чиққан. Айни пайтда меҳнаткашларнинг ҳуқуқларини ҳимоя қилиш ва уларнинг хавфсизлигини сақлаш чораларини кучайтириш талаб этилмоқда. Хусусан, икки тузилма – Давлат меҳнат ҳуқуқ ва Давлат меҳнат шароитларини экспертиза ва муҳофаза қилиш инспекцияларини бирлаштириб, ягона Меҳнат инспекциясига айлантириш таклиф этилмоқда.\nПахта тозалаш заводи ишчиси қўлини ўз фарзанди қонига ботирди\nАндижон вилояти Бўз туманида мудҳиш қотиллик рўй берди (“Ҳуқуқ”, 5 июль). Бу ҳақда туман прокурори Зафарбек Ғуломжонов хабар қилган. Шу туманда яшовчи ёш оила ўртасида йўқчилик оқибатида муттасил жанжал бўлиб турган. Пахта тозалаш заводида ишлайдиган эрининг камтарона маошига қаноат қилмаган хотини охир-оқибат уни писанд қилмай қўйган. Сурункали жанжаллардан кейин хотин эри билан ажрашишини айтган. Хотини билан ажрашса, 3 ёшли қизчаси учун алимент тўлаши кераклигини ўйлаган эр эса ягона фарзандини ўз уйида пичоқлаб ўлдирган. Кейин эса норасиданинг жасадини “Мана, боланг!” дея хотинига келтириб берган. Қайд этилишича, қўлини ўз зурриётининг қонига ботирган нобакор ота 18 йилга озодликдан маҳрум этилган. Жиноий ишга оид бошқа тафсилотлар очиқланмаган.


4104 Ўқиш режими + -\nМисол тариқасида «Шархи «Ақидатут Тоҳовия» китобидан иқтибос келтирамиз.\nШарҳ: Жумҳур мусулмонлар ва бошқа динлар аҳллари ҳам дуо манфаатни жалб қилиш ва зарарни даф этиш учун энг кучли сабаблардан эканига ишонишади. Аллоҳ таолонинг мусулмон бўлсин, кофир бўлсин, бандасининг дуосини ижобат қилиб, унга сўраганини бериши, ризқ ва ёрдам бериши оят ва ҳадислардан маълумдир.\n«Ким Аллоҳдан сўрамаса, Ул Зот ундан ғазабланади», деганлар.\n2. Ғанийлиги (бойлиги). Чунки фақирга дуо қилинмайди.Фақирдан бирор нарса сўралмайди.\n5. Раҳмат. Чунки раҳимсизга дуо қилинмайди. Раҳимсиздан бирор нарса сўралмайди.\nДуони инкор қилувчи ушбу олти сифатни инкор қилувчидир.\nУндан ғофил бўлган олти сифатдан ғофилдир.\nБилингки, сабабларга суяниб, дуо қилмаслик, тавҳиддаги ширкдир. Сабабларни бутунлай тан олмаслик ақлдаги нуқсондир. Сабабларни ишлатишдан юз ўгириш эса, ишларни сабабларга боғлаб қўйган шариатга айб тақашдир.\nТаваккул ва умидворлик тавҳид, ақл ва шариат вожиб қилган нарсалардан иборатдир. Сабабларга таваккул қилиб (суяниб) қолмайди ҳам, уларни беҳудага чиқармайди ҳам. Балки Аллоҳга таваккул қилган (суянган) ҳолда, сабаблар Аллоҳнинг иродаси ва изни ила натижали бўлади, деб ҳаракат қилади.\n1. «Ва Роббингиз: «Менга дуо қилинглар, сизга ижобат қилурман», – деди» (Ғофир: 60).\n2. «Қачонки, бандаларим сендан мен ҳақимда сўрасалар, бас, албатта, мен яқиндирман. Дуо қилувчи дуо қилганда дуосини ижобат қилурман» (Бақара: 186).\n3. «Албатта, ибодатимдан такаббурлик қиладиганлар, тезда жаҳаннамга бўйин эгган ҳолларида кирурлар» (Ғофир: 60).\n07:03 / 23.02.2019 1374\n03:05 / 24.11.2016 8060\nМасаллиқ 1 кг ун, 50 гр хамиртуруш, 2 стакан илиқ сув, 2 чой қошиқ туз. Тоғорага илиқ сув солиб, хамиртуруш ва тузни эритасиз, унни ва сувни озоздан солиб, ўртача давоми...\n02:06 / 29.11.2016 2146


Фактларга қарши юриш. Мухбир нега ҳамкасбига тош отиб, қурилиш майдонида ўқитувчиларни излаб юрибди?\nЖамият 19:30 / 20.07.2019 91003\nKun.uz таҳририятига жуда кўплаб мурожаатлар келиб тушади. Имкониятлардан келиб чиққан ҳолда энг долзарб, кўпчиликнинг муаммосини ҳал қилиб бериши мумкин бўлган мавзуларни танлаймиз.\nМурожаатни жойига бориб ўрганиш ҳам алоҳида мураккаб жараён. Баъзида йиллар давомида шаклланган, икки-уч тўплам ҳужжатларга жо бўлган муаммоли ҳолатларни таҳлил қилишга тўғри келади. Масала билан танишиб, унинг ичига кириб боргунча ақл шошади. Суриштирувлар барча зиддиятли томонларни тинглаган ҳолда олиб борилади.\nЭнг муҳими эса масалани тўғри ва холис ёндашув билан мақола ёки видеоматериал кўринишига келтириб эълон қилишда. Ҳамиша билиб-билмай, «оқни қора, қорани оқ», демадикмикин, кимнингдир манфаатини ҳимоя қилиб қўймадикмикин, ҳақиқатдан узоқ кетиб қолмадикмикин, деган хавотирлар бўлади.\nҚарангки, бир неча кун олдин Kun.uz сайтида эълон қилинган «Чустдаги мактаб муаллималари қурилиш ишларида жавлон уришмоқда. «Ўз хоҳиши» билан...» сарлавҳали мақоладан кейин «Sevimli TV» мухбири ҳам Чустга бориб, «Zamon» кўрсатуви учун журналистик суриштирув ўтказибди ва мактаб ҳудудида ўқитувчиларни ва ҳатто мактаб директорини «топа олмасдан», «Ўқитувчилар таъмирлаш ишларига жалб этилганмиди?» сарлавҳали видеолавҳасида сайтдаги мақолада келтирилган фактлар ёлғонлигини «фош этиб» қайтибди...\nКелинг, ҳаммасини бошидан бошлайлик.\nЧуст шаҳридаги 9-мактаб ўқитувчилари сайт таҳририятига таътил чоғида дам олиш ўрнига мактабдаги қурилиш ишларига мажбуран жалб қилинаётганликлари ҳақида фото ва видеолавҳалар жўнатиб ёрдам сўрашди.\n«Наманган вилояти, Чуст шаҳридаги 9-мактаб ўқитувчилари меҳнат таътили даврида мажбурий меҳнатга жалб қилинмоқда. Ўқитувчилар директорнинг «Келмасангиз дарс соати берилмайди», деган дағдағасидан қўрқиб ишга чиқишмоқда. Бундай ишлар қачон тугайди? Ким биз ўқитувчиларни ҳимоя қилади?», дейилганди мурожаатда.\nМаълум қилинишича, ишлар 12 июль кунидан бошланган.\nШундан сўнг, сайт вакиллари вазиятни ўрганиш учун Чустда бўлишди ва мактаб ҳудудида жазирама иссиқда қурувчилар билан тенгма-тенг меҳнат қилаётган муаллималарни учратишди. Турли юмушларни бажараётган педагоглар фотокамера нигоҳидан қочишга ҳаракат қилишган ва суҳбатлашишни исташмаган.\nМактаб директори Равшаной Исмоилова ўқитувчилар мактаб ҳудудида ишлаётганини тасдиқлаган.\n«Мактабимизда «Обод марказ» дастури асосида капитал таъмирлаш ишлари олиб борилмоқда. 1 августгача топширилиши керак.\nЎқитувчилар таътилга чиқишган. Фақат бир кунга ҳашар қилиб чақирдим. Ҳеч кимни мажбурлаб ишлатаётганим йўқ. Қайси ўқитувчи эътироз билдирибди? Фамилиясини айтмадими? Мактаб ичида-ку, ташқарида эмас-ку? Ҳашар қилиб чақиргандим. Мактаб атрофида ишлар кўп, биров четдан келиб қилиб бермайди-ку? Мен бир ўзим қила олмайман-ку?\nШукрона келтиришимиз керакки, мактабимиз қандай аҳволда эди-ю қандай бўляпти? Юргандик-ку ёмон шароитларда», деган мактаб директори.\n(Унга қўшилган бошқа бир ўқитувчи эса ора-орада бир кундан келиб кетишаётганини айтган. Яъни, мактаб директори айтганидек фақат бир кун эмас. Таҳририятда бошқа куни ҳам ўқитувчилар тозалаш ишларида ишлагани тасвирланган видео бор. Қолаверса, мактаб директори бир сафар ўқитувчилар мактаб ичида ишлаётганини рўкач қилса, унинг давомидан мактаб атрофида ишлар кўплигини айтмоқда).\nМактабга туман халқ таълими бўлими мудири Шавкатбек Йўлдошев етиб келган. У Чуст туманидаги 9та таълим муассасасида қурилиш ишлари кетаётгани ҳақида гапириб, ўқитувчилар мактабда ишлаётганидан бехабарлиги, техник ходимлар ишлаётган бўлиши мумкинлигини айтиб турганида, ичкарида қурувчилар билан меҳнат қилаётган ўқитувчилар чиқиб келишган.\nХТБ бошлиғи уларни кўргач, «йўқ, булар техник ходимлар, ўқитувчилар эмас», дея олмаган.\nОфтоб урмаслиги учун оқ ёпинчиқлар ёпинган аёлларнинг барчаси ХТБ бошлиғи олдида ўқитувчи эканликларини ва ўз хоҳишлари билан мактабга келиб, ишлаётганини айтишган. Ўзини бошланғич синф ўқитувчиси Саноатхон Абдураҳмонова деб таништирган ўқитувчи 10 июнь куни таътилга чиққанини айтади. Инглиз тили ўқитувчиси Бурайма Мамадалиева эса икки ой ичида иккинчи марта ишга чиқишгани ҳақида гапиради.\n«Икки ой ичида иккинчи марта келишимиз. Ихтиёрий келдик. Агар биз ишласак мудиримиз ва мактаб директори бундан хижолат бўлса бошқа келмаймиз.\nЭнди-да. Айтмоқчиманки, ҳар куни жалб қилишмайди-да. Чунки ўзимиз ташаббус қилиб директорга телефон қилиб турамиз-да, биздан нима хизмат, нима қилиш керак деб. Ташаббус билан иккинчи марта чиқишимиз-да, тўғриси. Кимгадир малол келиб, шикоят қилган бўлса ўзига-да. Жавобгарлиги ўзига. Ишлашни истамагандир-да. Келмасинда унда.\nБиз кўчадан ўтаётганимизда ҳамиша директор ўтирган бўлади. Кейин телефон қилиб, Равшаной биздан нима ёрдам, бизам ҳисса қўшайликми, деб сўраймиз. Бўпти эртага келинглар дедилар. Келиб озроқ тозалов қилдик», дейди Бурайма Мамадалиева.\nШундай қилиб, барча «қурувчи-ўқитувчилар» бир овоздан қурилишга ўз хоҳишлари билан келишганини жўр бўлиб изҳор этишган. Буларнинг барчасини аудиоёзувларда эшитиб олишингиз мумкин.\nЭътибор қаратинг, мана шу суратдаги, сўри атрофида турганларнинг барчаси ўқитувчилар...\nБундан бир неча кун ўтиб тайёрланган лавҳада телеканал мухбири Чустдаги 9-мактабга бориб, қурилишда ишлаётган ўқитувчиларни излайди.\nАхир бу мактабда мажбурий меҳнат аниқланиб, бу масала ижтимоий тармоқда кенг муҳокама бўлаётган бир пайтда ўқитувчиларни яна мактабда ишлатилаётган ҳолда кўрмоқчи бўлиш мантиқданми?\nЧуст тумани ҳоким ўринбосари Зуҳриддин Бойбоев телеканал мухбирига берган интервьюсида қурилиш ишларига ўқитувчилар ва шифокорлар жалб қилинмаганини айтиб ўтган.\n«Бу ишларнинг барчаси тизимли равишда йўлга қўйилган. Қурилиш ишларига халқ таълими, мактабгача таълим ёки соғлиқни сақлаш соҳаси ходимлари жалб қилинмаган. Мутасаддилар, мактаб директорлари ва соғлиқни сақлаш бошқармалари, мактабгача таълим бошқармалари раҳбарларини йиғиб, соҳа ходимларининг бирортасини бу ишларга жалб қилмаслик кераклиги тушунтирилган», дейди ҳоким ўринбосари.\nВаҳоланки, юқорида ҳеч ким ўқитувчилар мактабдаги ишларга жалб этилганини инкор қилмаганди. У Чустдаги 4та мактабда «Обод марказ» доирасида ишлар олиб борилаётганини айтгани ва бу гап халқ таълими бўлими мудири Шавкатбек Йўлдошевнинг 9та таълим муассасасида қурилиш ишлари кетаётгани тўғрисидаги гапларига мос келмаётгани эса бошқа масала.\nМактабдаги қурилишларда ўқитувчилар ва техник ходимлар ишлаётгани устидан чиқмаган мухбир халқ таълими бўлими мудири ўринбосари Даврон Араловдан ҳам интервью олган.\n«Ўқитувчиларни ва техник ходимларни график асосида таътилга чиқарамиз. 1 июль куни мактаб директорлари ҳам тўлиқ таътилга чиқиб бўлган. Мана, ўзларинг ҳам кўриб турибсизлар, мактабда ходимлар, директор ўринбосарлари ва ҳатто директор ҳам йўқ. Айланиб, кўриб чиқдик», дейди мудир ўринбосари.\nҲолбуки, Kun.uz сайти мухбири бир неча кун олдин шу мактабда бўлганида мактаб директори ҳар куни шу ердалиги яшириб ўтирилмаганди.\nТелеканал мухбири «ижтимоий тармоқларда тарқалган» (яъни, Kun.uz сайтида) 10дан зиёд суратлар ичидан иккитасини танлаб, ўша суратдаги аёлларни топибди.\nМухбир ХТБ мудири Шавкатбек Йўлдошев, мактаб директори Равшаной Исмоилова ва суратлардаги йигирмага яқин ўқитувчиларни айланиб ўтиб, «Меҳнатобод» МФЙ ободонлаштириш унитар корхонаси иш юритувчиси Азиза Ўринова ҳамда ўша куни мактаб ҳудудида ишлаган ишчилар Зиёда Ўзозалиева ва Шоира Амануллаевани топиб, улар билан гаплашган.\nМФЙ масъулининг тумтароқ гаплари бир неча марта кесилган ва жуда ишончсиз кўринган. Лекин гап бундамас.\nМаълумки, маҳалладан жамоатчилик ишларига жалб қилинган аёллар асосан тумандаги ободонлаштириш ишларида фаолият юритишади.\nУнда улар 9-мактабни таъмирлаш учун ёлланган бош пудратчи «Обиджон Акмалхон ҳамкор» МЧЖнинг қурилиш майдонида нима қилишяпти? Ёки бу аёллар қурилиш ташкилоти билан шартнома тузганми? Иш ҳақи оладими? Агар жамоатчилик асосида ишлаётган бўлса кўчада ўз ишини қилмайдими? Булар меҳнат инспекциясига саволлар.\nТелевидение ижодкорлари суратлардаги қатор турган бошқа аёллар - ўқитувчиларни топиб гаплашишни исташмаган кўринади. Уларнинг юзлари суратларда аниқ акс этган бўлиб, раддиячи мухбир туман халқ таълими бўлимига мурожаат қилганида, мактаб директоридан сўраганида ўқитувчиларни топиш мумкин эди.\nЛавҳа давомида мухбир жон-жаҳди билан 9-мактабда ўқитувчилар умуман мажбурий меҳнатга жалб қилинмаганини исботлашга уринган, сайтда, телемухбир таъбири билан айтганда «ижтимоий тармоқ»да ёритилган масала қўштирноқ ичидаги «мажбурий меҳнат» деб аталган, мухбир мутасаддилар айтган гапларга ишониб қайтган. Ахир кимдир уни ҳақиқатни яширишга мажбурламагандир?\nЛекин Kun.uz сайтидаги биринчи мақолада ўқитувчилар томонидан йўлланган мурожаатга фотолар ва видеолавҳалар илова қилингани айтилганди-ку? Умуман, телемухбир ишга киришишдан олдин мақолани ўқиганмиди?\nМутасаддилар мактаб ўқитувчиларини, умуман бюджетдан маош олувчи соҳалар ходимларини мажбурий меҳнатга жалб қилиши ҳолатлари аввал ҳам бўлган, бугун ҳам бўлмоқда, бундан кейин ҳам давом этади. Шу кунларда ҳам республиканинг турли чеккаларида халқ таълими ва соғлиқни сақлаш соҳалари ходимлари мажбурий меҳнатга жалб этилаётгани тўғрисида кетма-кет хабарлар чиқиб турибди. Гоҳ Косонсойда ўнлаб мактаблардан сафарбар этилган ўқитувчилар бетон қуйишса, гоҳ Бухоро давлат университети ўқитувчилари тозалаш-қурилиш ишларида қатнашмоқда, гоҳ Марғилон шаҳрида коллеж ўқитувчилари уй бузиш ишларига жалб этилса, гоҳ Зомин туманида тиббиёт ходимлари магистрал йўлда тозалаш ишларига мажбурий олиб чиқилмоқда.\nЎқитувчилар мажбурий меҳнатга жалб этилаётганига шунча фактлар бўла туриб, нега «Sevimli TV» мухбири Умида Қўшоқова ўзини гўлликка солди, билиб билмасликка, кўриб кўрмасликка олди, ҳамкасбларига тош отди ва ишни тўлиқ ўрганмай туриб ўзини ғолибдек тутди? Телеканал нега ўз аудиториясига ёлғонни кўрсатмоқда? Нега ҳокимият вакиллари алдашмоқда? Нега бир-бирини инкор қилувчи гаплар билан шарманда бўлишлари ҳақида ўйлашмаяпти?\nЧустдаги мактабда рўй берган мажбурий меҳнат воқеаси ҳам Бандлик ва меҳнат муносабатлар вазирлиги ва Халқ таълими вазирлиги томонидан ўрганилмоқда. Ишонч билдирамизки, воқеа чуқур таҳлил қилиниб, айбдорлар чора кўрилади.\nТелеканаллар мухбирларини эса ҳадеб интернет сайтлари хабарларига раддия тайёрлашга шошилмасликка, лавҳа тайёрлаётганда воқеани чуқурроқ таҳлил қилишга, имкон қадар холис бўлишга чақириб қоламиз.


“Ҳар бир лаҳза мислсиз” номли шахсий расмлар кўргазмасининг очилиши « “Sog'lom avlod uchun” ҲҚБХХФ сайти\n“Ҳар бир лаҳза мислсиз” номли шахсий расмлар кўргазмасининг очилиши\n2013 йил 4 Martда киритилган. Рукни: Янгиликлар 1 181 марта кўрилган.\nМаълумки, “Соғлом авлод учун” жамғармаси томонидан иқтидорли ёшлар ўртасида бир қатор расмлар бўйича кўрик танловлар ва кўргазмалар ўтказилмоқда. Шулар қаторида ҳалқимиз меҳрига сазовор бўлган рассомлар асарлари бўйича ҳам қатор кўргазмалар ташкил этилиб келинмоқда.\nҲақиқатдан ҳам, она замин барчамиз учун муқаддасдир. Унга бўлган меҳрини ҳар ким ўзича намоён этади. Кимдир шеру – ғазалларда мадҳ этса, кимдир қўшиқларида куйлайди. Мўйқалам устаси эса яратган асарларида акс эттиради. Зеро, Ватан меҳри жамики тушунчадан улуғроқ туйғудир.\n“Соғлом авлод учун” халқаро хайрия жамғармаси “8 Март – Халқаро хотин-қизлар куни”га бағишлаб, халқимиз орасида ўз ўрнига эга бўлиб бораётган ижодкорларимизни ҳар томонлама қўллаб-қувватлаш, уларнинг машаққатли ижод йўлида мардонавор қадам ташлаши учун кўмак бўлиш ва ўз ўрнида ўсиб келаётган ёш тасвирий санъат ихлосмандлари учун алоҳида ўрнак қилиб кўрсатиш мақсадида, жорий йилнинг 5 март куни соат 16:00 да жамғарма биносида Тошкент шаҳрида ижод қилаётган иқтидорли ранг – тасвир устаси Трошина Виктория Юриевнанинг “Ҳар бир лаҳза мислсиз” деб номланган шахсий расмлар кўргазмасини ташкиллаштиришни режалаштирди.\nКўргазмада рассомнинг портерт, пейжаз, натюморт ва саҳна жанрлардаги турли-туман асарлари тақдим этилган. Ёрқин рангларга бой асарларда она юртга, унинг ва меҳнатсевар халқига бўлган юксак муҳаббат ўз ифодасини топган.\nКўргазма муаллифлари тўғрисида маълумот\nВиктория Трошина Юриевна: Ўзбекистон Бадиий Академияси уюшмаси аъзоси, 1964 йил Тошкет шаҳрида туғилган. Мактабга қадам қўйиш чоғиданоқ Пионерлар саройи ва мактаби қошидаги бадиий студия малакали рассоми, устоз Зоя Григорьевнадан рассомчилик сирларини ўрганди. Ҳудди ана шу истеъдодли устоз Викториянинг қобилиятини сезиб, рассомчилик олийгоҳига ўқишга киришини маслахат беради.\n1979 йилда Витория Трошина П.П. Бенков номли Республика рассомчилик билим юртида М. Тўхтаева ва Б.Токмина каби таниқли рассомлар қўлида (живопись) бўлимида тахсил олган. 1983 йил у билим юртини аълога тамомлаб, А.Н. Островский номидаги Тошкент театр ва рассомчилик институтига “Китоб графикаси” бўлимига тахсил олиш учун қабул қилинди. Унинг курс раҳбари Ли А.В эди. Трошина институтни 1989 йил тамомлаган.\nУнинг профессионал фаолиятга кириб келиши 1991 йил Ўрол Тансиқбоев Меморал уй музейида шахсий расмлар кўргазмаси билан бошланган.\nКейинчалик Ўзбекистон Бадиий Академиясида бўлиб ўтган “Art Asia-93” кўргазмасида ва “Ўзбекистоннинг замонавий рассомлари” (Лондон) расмлар кўргазмасида муваффақиятли иштирок этди.\nМуаллиф ижодида тафаккур тарзининг ўзига хослиги, яратилган асарлар йўналиши бетакрорлиги каби хислатлари унинг санътини бошқалардан ажратиб туради.\nУнинг асарлари Ўзбекистон Миллий Банки, Греманиянинг шахсий коллеционерлари, Жанубий Корея, Хитой, Италия, Россия, Югославия шунингдек, Австрия Республикалари кўргазмаларида муваффаққиятли иштирок этиб келмоқда.\nУшбу кўргазма бир ой давом этиб, кўргазмага коллеж, лицей ва мактаб ўқувчилари, “Меҳрибонлик” ва “Мурувват” уйлари тарбияланувчилари ташриф буюришади.\n“Соғлом авлод учун” халқаро хайрия жамғармаси ушбу шахсий кўргазмани ташкиллаштиришда кўмаклашган барча ташкилотчиларга, шунингдек, оммавий ахборот воситалари ходимларига ўзининг чуқур миннатдорчилигини изҳор этади.